Keçi zodiak illərinə nələr vəd edir? - 2015-ci ilin PROQNOZU\n28 Dekabr 2014 15:27\nBu adamlar üçün 2015-ci il bir qədər narahat keçəcək. Onlar ən böyük ideyalarını məhz bu ərəfədə reallaşdırmaq istədikləri üçün maneə və çətinlikləri çox olacaq. Bunun üçün onlar mütləq təcrübəli insanların köməyindən istifadə etməli, reallığa obyektiv qiymət verməlidirlər. Siçovul ilində doğulanlar ilin birinci yarısında iki istiqamətdə ciddi rəqiblə baş-başa qalacaqlar. Lakin özlərini tənzimləyə bilməsələr, bu rəqabət sonda düşmənçiliyə və münaqişələrə də gətirib çıxara bilər. Hər halda, ilk altı ayı təmkinlə başa vurmaq lazım gələcək.\nİkinci yarım ildə isə Siçovullar üçün yeni qapılar açılacaq və onlar nəzərdə tutduqları planların müəyyən hissəsini həyata keçirə biləcəklər. Onların karyerada böyük uğurlar əldə edəcəyi inandırıcı görünməsə də, maliyyə problemləri müəyyən qədər öz həllini tapacaq. Ətrafında yeni dostların artmasından fərəhlənən bu adamlar qısa vaxtda onların çoxuna inamını itirəcək.\nÜmumiyyətlə, 2015-ci ildə bəhs etdiyimiz şəxslərin ovqatı istənilən səviyyədə olmayacaq. Nə əməlli-başlı istirahət edəcəklər, nə də nəzərdə tutduqlarını tam şəkildə həyata keçirəcəklər. Amma faciə və fəlakətlərdən, xəstəlik və pulsuzluqdan uzaq olduqları üçün Ulu Tanrıya şükür etməyi unutmamalıdırlar. Ailə-sevgi münasibətləri də normal müstəvidə inkişaf edəcək.\n2014-ci ildən narazı ayrılan Öküz Keçinin gəlişinə əzmkarlıqla hazırlaşacaq. Bu qism adamların təmkinli davranışı, hadisələrə soyuq baxış nümayiş etdirməsi il boyu onlara müəyyən köməklik edəcək. Lakin ətraflarında olan adamlarla hesablaşmamaları nəticədə özlərinə çoxsaylı problemlər yaradacaq. Öküzlər il başlayan kimi paralel olaraq bir neçə işin icrasına başlayacaq, hətta yaz aylarına qədər uğurlu nəticələr əldə edəcəklər. Buna baxmayaraq, onlar öz öhdəliklərinə layiqincə əməl edə bilməyəcəklər. Sonra isə qısamüddətli durğunluq dövrü başlayacaq. Belə məqamlarda Öküzlərin kənar dəstəyə böyük ehtiyacı yaranacaq. Bəs dəstək olacaqmı? Əlbəttə ki, bu, onların zövq və həvəslərindən, atacaqları addımdan asılı olacaq.\nÜmumi götürsək, 2015-ci il bu adamlar üçün narahat əhval-ruhiyyə yaradacaq. Dostluqda uğursuzluq, karyerada lazımi pillənin fəth edilməməsi, büdcədən narazılıq onların ovqatına mənfi təsir göstərəcək. Buna baxmayaraq, subayların ailə qurmaq şansı daha da artacaq. Üstəlik, neçə ildən bəri yığılıb qalmış daxili gərginlikləri istirahətlər hesabına aradan qalxacaq. Payız aylarında isə bir qədər müalicə-profilaktik tədbirləri həyata keçirməyə ehtiyac olacaq.\nÖtən ili yüksək ovqatla başa vuran bu şəxslər əgər "müvəffəqiyyətdən başgicəllənməsi"nə mübtəla olublarsa, Keçinin ilk aylarında çətin məqamlarla rastlaşacaqlar. Hətta ola bilsin ki, qazandıqları nailiyyətlərin bünövrəsi də laxlasın. Əlbəttə ki, bu kimi hallarla rastlaşmamaq üçün əzmkarlığı azaltmamalı, qarşıya qoyulan bütün öhdəliklərə qətiyyətlə nail olmaq lazımdır. Əgər çevik Pələnglər dediyimiz tövsiyələrə əməl edə bilsələr, yaz aylarından etibarən ömürlərinin daha parlaq anlarını yaşayacaqlar.\n2015 həm də Pələnglərin özünüdərk ili kimi yadda qalacaq. Onlar zəmanənin nəbzini tutacaq, insanların daxilini daha dərindən duyacaq, üstəlik, təhlükə və xoş məqamları əvvəlcədən hiss edəcəklər. Bu istiqamətdə ibadət etmək, Tanrıya daha yaxın olmaq ilk növbədə vacib şərtdir.\nKeçi ilinin himayəsində bu adamlar maraqlı səyahətlər edəcək, yeni dostlar qazanacaq, üstəlik, karyerada ciddi nüfuz əldə edəcəklər. Subay Pələnglərin evlənmə dövrü də bu ərəfəyə düşəcək. Bir sözlə, bu il bəy və ya gəlin masasında daha çox məhz bu qrupun nümayəndələrini görəcəyik.\nPayız aylarında müalicəyə ehtiyac duyan Pələnglər gərək vaxtında özlərinə çarə qılsınlar. Əks təqdirdə, yağışlı-küləkli həftələri xəstəxanada keçirəcəklər. Pulla bağlı məsələlərə gəlincə, 2015 onlar üçün səmərəli il olacaq.\n2015-ci ilin elə ilk aylarındaca bu insanlar çoxsaylı sürprizlərlə qarşılaşacaqlar. Hətta bəzən elə olacaq ki, eyni vaxtda bir neçə sevindirici hadisənin şahidi və ya iştirakçısı olacaqlar. Bu isə onların qəlbini riqqətə gətirəcək və Keçinin gəlişindən məmnun olacaqlar. Amma yaz aylarında Pişiklər böyük bir maneə ilə rastlaşacaqlar ki, bunun da öhdəsindən təkbaşına gələ bilməyəcəklər. Onlar daha çox dost xəyanətindən sarsılacaqlar. Uzun müddət səmimi davranış gördüyü insanların bəd xislətini müşahidə edən Pişiklər yayın sonlarına qədər məyusluq hissi keçirəcəklər. Lakin buna ehtiyac yoxdur. Çünki həyat davam edir və insanın çiy süd əmdiyi, günahsız olmadığı əzəldən bəllidir. Bunun əvəzinə mübarizlikdən dönməməli, yeni dostluq tellərini yaratmaq lazımdır.\nBarəsində danışdığımız adamlar üçün ən uğurlu ərəfə ilin ikinci yarısına təsadüf edəcək. Belə ki, onlar taleyində köklü dəyişiklik və müsbət dönüş təxminən yayın ortalarından start götürəcək. Yeni işlərə başlamaq, daşınmaz əmlak sahibi olmaq və toya hazırlaşmaq bu adamlar üçün asanlaşacaq. Onlar üçün ilin başlıca vəzifəsi bədbinlikdən uzaq olmaq, gələcəyə ümidlə baxmaq olmalıdır. Yalnız bu halda ili xoşbəxt şəraitdə başa vurmaq mümkündür. Belə olsa, Pişiklər kasıblığın nə olduğunu da bilməyəcəklər. Ötən illə müqayisədə bu il səhhətlə bağlı ciddi problemlər də gözlənilmir.\nGöstəricilərə inansaq, 2014-ci il bu şəxslər üçün kifayət qədər mürəkkəb və sınaqlarla zəngin keçib. Ona görə də mövcud problemlərin həlli üçün Keçinin gəlişinə ümid bəsləməyə dəyər. Bir amili də unutmaq olmaz ki, bu il Əjdahaların durumu daha çox öz seçimlərindən asılı olacaq. Əgər həlledici məqamlarda yenə də bilərəkdən (nadir hallarda bilməyərəkdən - S.R.) qeyri-obyektiv qərar çıxarsalar, ilin sonuna qədər böyük-böyük ideyaları həyata keçməmiş qalacaq. Odur ki, reallığa düzgün qiymət vermək onlar üçün əsas şərt olmalıdır.\nQarşılıqlı münasibətlərdə yenilik həvəskarı olan Əjdahalar bu il də çoxlu dost-tanış qazanacaqlar. Ailə-sevgi məsələlərində vəziyyət isə yalnız yaz və payız aylarında qənaətbəxş olacaq. Evlənmək üçün ən uğurlu il də məhz bu ərəfəyə təsadüf edəcək. Odur ki, il başlayan kimi hazırlaşmağa dəyər. Səhhətə gəlincə, Əjdahalar özlərini daha çox iqlimin qəfil dəyişdiyi günlərdə qorumalıdırlar. Çünki qeyri-sabit hava onlara pis təsir edir.\nBarəsində danışdığımız şəxslər - əgər aktiv fəaliyyətə həvəslidirlərsə - pulsuz qalmayacaqlar. Ötən ilə nisbətən bu il şəxsi büdcə onları qane edəcək. Hətta əzmkarlığı artırsalar, onlar karyerada böyük uğurlara yiyələnəcəklər. Konkret desək, bu adamlar "ağa ağ, qaraya qara" desələr, il boyu yüksək ovqatla yaşayacaqlar.\nBir qayda olaraq Keçi ili İlanlar üçün sakit tərzdə cərəyan edir. Bu səbəbdən də barəsində danışdığımız insanların hansısa faciə və ya sarsıdıcı uğursuzluqla üzləşəcəyi ağlabatan deyil. Düzdür, ilin əvvəli, xüsusən də ilk üç ayı dözülməz çətinliklə keçəcək, lakin ətrafdakı dost-tanışlar sayəsində onlar yaranmış problemlərin öhdəsindən gələ biləcəklər.\nYay ayları istisna olunmaqla, bu il İlanların maddi durumu qənaətbəxş olacaq. Bu amil onların çoxdan bəri həyata keçməyən bəzi planlarının reallaşmasına təkan verəcək. Fəaliyyətdə isə çoxsaylı yeniliklər, o cümlədən populyarlıq gözlənilir. Keçi ili bu şəxsləri çoxsaylı səyahətlərlə təmin etməklə bahəm, sağlamlıqlarının da keşiyində duracaq.\nTəcrübə göstərir ki, Keçi illəri bu qrupa mənsub olanlara bir qayda olaraq xoşbəxtlik vəd edir. Deməli, ruhdan düşmək, "onsuz da yenə alınmayacaq" deməyə tələsmək lazım deyil. Çünki ilk aylardan əksər sahələrdə proseslər elə həddə çatacaq ki, bundan yalnız fərəhlənmək olar. Yeni iş təklifləri, maraqlı insanlarla görüşlər Atların həyata baxışını köklü surətdə dəyişəcək. Onlar başa düşəcək ki, ötən Zodiak dövrünü - Keçidən Keçiyə qədər olan 12 illik tsikli sən demə, daha çox mənasız və əbəs yerə ötürüblər. Bu fəlsəfi düşüncələr Atların daha aktiv fəaliyyətə başlamasına zəmin yaradacaq. Artıq bu adamlar gedəcəklərin yolun konturlarını müəyyən edəcəklər və elə bu zaman (yaz aylarında) qarşılarına çıxan çoxsaylı rəqiblərini görəcəklər. Həmin ərəfədə geri çəkilməyə və ya tərəddüd etməyə lüzum yoxdur. Əksinə, riks edib "dördnala çapmaq" və rəqibə qarşı "kişnəmək" lazımdır. Yalnız bu halda qələbəyə yaxınlaşmaq olar.\nBarəsində danışdığımız şəxslər payıza doğru sabit ərəfə ilə rastlaşacaqlar. Artıq üzüntülü anların geridə qalmasından şad olacaqlar. Amma əsəbi situasiyalar iz qoyduğundan mütləq ciddi istirahət etmək, müalicə olunmaq lazım gələcək. Keçinin hakimiyyəti ərəfəsində Atlar əsl rahatlığı məhəbbət amilində tapacaqlar. Bütün umu-küsüləri bir tərəfə atıb yeni mərhələyə, firavan məqamlara yetişmək onların başlıca vəzifəsinə çevrilməlidir. Ötən üç illə müqayisədə bu il Atların maddi vəziyyəti xeyli yaxşılaşacaq.\nGeniş şərh etməyə ehtiyac yoxdur ki, hər kəsin öz ili özünə düşür və başqa dövrlərlə müqayisədə şansları daha çox olur. Bu səbəbdən də Keçilər özləri haqqında yazılmış bu proqnozlardan maksimum yararlanmalıdırlar. Göstəricilərə inansaq, bu adamlar üçün ilin ilk yarısı dərketmə ərəfəsi kimi yadda qalacaq, sonrakı dövrsə aktiv fəaliyyət müddəti olacaq. Belə ki, onlar yayın ortalarına qədər iştirakçısı olduqları situasiyaları təhlil edəcək, öz mövqe və müttəfiqlərini dəqiqləşdirəcək, sonrakı yarım ildə isə nəzəriyyə və planlarının həyatda tətbiqi ilə məşğul olacaqlar. Amma hər ehtimala qarşı tədbirli olmaq və dönə-dönə götür-qoy etmək də lazımdır. Çünki Keçilərin ətrafına bədxah adamlar da toplaşacaq.\n2015-ci ildən lazımınca istifadə edən bu şəxslər karyerada ağlagəlməz zirvələri asanlıqla fəth edəcək, paralel olaraq bir neçə fəaliyyət növü ilə məşğul olacaqlar. Yeni dostların, ağıllı həmkarların sayəsində isə qarşıya çıxan maneələri dəf etməkdə çətinlik çəkməyəcəklər. Payız toylarında şadlıq evlərini, toyxanaları Keçilərin 24 yaşlı nümayəndələri (1991-ci ildə doğulanlar) daha çox bəzəyəcək. Bu isə onların şəxsi həyatında mühüm və mənalı hadisə kimi həkk olunacaq. Fəaliyyət zəminində işlərin çox olması bu il onların istirahətini əlindən alsa da, səhhətlə bağlı hansısa problem də baş verməyəcək. Yalnız qış aylarında azacıq nasazlığa mübtəla ola bilərlər. İndiki dövrün həlledici vasitələrindən olan büdcə məsələləri isə ötən dövrlərə nisbətən Keçiləri razı sala biləcək.\n2015-ci il bu aralığa mənsub şəxslər üçün müəyyən qədər müəmmalı keçəcək. Belə ki, iştirakçısı olduqları proseslərdə məntiqsizlik, anlaşılmazlıq və enişli-yoxuşlu məqamlar kifayət qədər olacaq. Bu səbəbdən də ilin ilk ayları Meymunlar üçün mürəkkəb və çətin keçəcək. Yaxşı olar ki, həmin ərəfədə bütün diqqət baş verən hadisələrin analiz olunmasına yönəlsin. Təxminən Novruz bayramına qədər reallığa obyektiv qiymət verilsə, sonrakı dövrlərdən xoş olaylar gözləməyə dəyər.\nKeçi, barəsində danışdığımız adamlara çoxsaylı sürprizlər də bəxş edəcək. Yazın ortalarında və yayın sonlarında onlar üçün gözlənilməz hadisələr baş verəcək ki, bundan yalnız fərəhlənmək olar. Bu sıraya nüfuzlu şəxslərlə tanışlıq, karyeraya ucalmaq da aiddir. Hətta ola bilsin ki, Meymunların yüksək dairələrlə əlaqəsi vəzifə pilləsində yüksək pillələrə yetişməyi sürətləndirsin. Şəxsi büdcəni zənginləşdirmək üçün bu ilin əhəmiyyəti böyük olacaq. Astroloji göstəricilər bu adamların təzadlı məqamlar yaşayacağını da bəyan edir. Bu paralelliksə, onlarda ümumi işlərin ləng inkişafına səbəb ola bilər. Odur ki, bir-birinə zidd olan işlərdən bacardıqca uzaq olmaq lazımdır.\nÖtən 4 il ərzində ən böyük arzuları həyata keçməmiş qalan Xoruzlar yeni ildən böyük dəyişikliklər gözləyəcəklər. Amma əvvəlcə bir neçə məsələyə baxışda dəyişiklik etmək lazım gələcək. Bunun üçün "yalnız özüm haqlıyam" prinsipini, kimə gəldi, məsləhətlər verməyi, boş-boş layihələrin həllinə çalışmağı bir kənara qoymaq, təcrübəli adamların nəsihətlərindən istifadə etmək vacibdir.\nSakit həyat tərzinə uyuşmayan Xoruzlar 2015-ci ildə də macəralara həvəs göstərəcəklər. Qoçaqlıqları və cəsurluqları sayəsində müəyyən irəliləyişlərə nail olsalar da, bu macəraların acı nəticəsini də dada bilərlər. Bu il onların ən xoşagəlməz münasibətləri qohum və doğmaları ilə olacaq. Hətta hər şeyi zarafata salmaq, dərinliyə varmamaq, davranışlarda laqeydlik bu şəxsləri təhlükəyə də ata bilər. Bir sözlə, barəsində danışdığımız adamlar özlərini işə salmaqdan qorumalıdırlar. Əgər bunu bacarsalar, istər karyerada, istərsə də fəaliyyət prinsipində kifayət qədər irəliləyişə nail ola bilərlər.\nYeni eranın gəlişi vəfalı İtlər üçün böyük əhəmiyyət kəsb edəcək. Hər yerdə hüquqlarının tapdanmasından, irəli gedə bilməməsindən, "ac" qalmasından şikayətlənən bu şəxslər yeni dönəmin başlanmasına böyük ümid bəsləyəcəklər. Təxminən marta qədər istədiyini əldə edə bilməyən İtlər narahat olsa da, yeni ilin düşərsiz olması barədə son qərar çıxarmağa tələsməməlidir. Ən azı ona görə ki, bütün dəyişikliklər məhz yazın gəlişi ilə başlayacaq. İlk növbədə yeni mühit və təzə müttəfiqlərlə rastlaşan bu kəslər həyata baxışlarında daha diqqətli və daha qətiyyətli olacaqlar. Ola bilsin ki, onlar tamam başqa meyllərə də istiqamətlənsinlər. Böyük biznesə başlamaq, ictimai-siyasi proseslərə qoşulmaq məhz deyilən meyllərə şamil oluna bilər.\nPayıza doğru İtlərin şəxsi həyatında böyük dönüş yaranacaq. İstər ailə-sevgi münasibətlərində, istərsə də fəaliyyət zəminində onlar istədikləri zirvəni fəth edə biləcəklər. Astroloji göstəricilər istirahət üçün bu il İtlərin az vaxtı olacağını bildirsə də, maraqlı insanlar arasında mənəvi rahatlıq tapmaqla onlar xeyli məmnun qalacaqlar. Yay ayları istisna olunmaqla, Keçi bu adamları pulsuz qoymayacaq.\nBəri başdan qeyd edək ki, bu qrupa aid insanlar 2015-ci ildən kifayət qədər razı qalacaqlar. Onların əksəriyyəti ötən Keçi ilindən (2003-cü il) yarımçıq qalmış işlərini 12 illik fasilədən sonra, nəhayət ki, başa çatdıra biləcəklər. Bu adamların ümid işığı artdığı üçün yeni ilin elə ilk ayından perspektivli işlərin icrasına başlayacaq, nəzərdə tutduqları ideyaların, demək olar ki, hamısını reallaşdıra biləcəklər.\nQarşılıqlı münasibətlərdə Qabanlar son beş illə müqayisədə heç bir münaqişə ilə üzləşməyəcək, ikibaşlı oyunlara cəlb olunmayacaqlar. Xaraktercə humanist, xeyriyyəçi olan bu şəxslər ilin böyük hissəsini sakit və rahat tərzdə başa vuracaq, yalnız yaradıcı işlərə həvəs göstərəcəklər. Düzdür, payıza yaxın sevgi amilində müəyyən fəsadlarla üzləşəcəklər, lakin onların zəngin həyat təcrübəsi və müdrikliyi bu xoşagəlməzliyin uzunmüddətli olmasına rəvac verməyəcək.\nOnu da qeyd edək ki, 2015-ci ildə ən az ailə quranlar da məhz bu fəsiləyə aid adamlar olacaq. Şəxsi həyatda böyük uğurlara yiyələnən Qabanlar ətraf mühitlərində müsbət aura yaradacaq, öz həmkar və dostlarının rəğbət mərkəzində olacaqlar. Vəzifədə isə yüksək pillələrə yetişmək şansı yaranacaq, əlbəttə ki, buna həvəs göstərənlər mütləq yüksələcəklər.\nAdətən büdcəsindən razı qalan bu adamlar qarşıdakı ildə də öz ənənələrinə sadiq qalacaqlar. Aprel-may aralığında qısamüddətli müayinə götürən Qabanlar il boyu səhhətlərindən narazı qalmayacaqlar. Ümumiyyətlə, Keçi barəsində danışdığımız şəxslərin ovqatını ideal həddə çatdırmağa çalışacaq.


Polis mitinqin vaxtının dəyişməsini istəyir, amma...\n2021, 24 İyun, Cümə axşamı, Bakı vaxtı 22:17\nİdarənin rəis müavini Səhlab Bağırov APA-ya bildirib ki, Milli Şuranın Bakı şəhər İcra Hakimiyyəti ilə razılaşdırılmış mitinqində hər-hansı təxribata imkan verilməyəcək: «Biz mitinqin təşkilatçılarını Bakı şəhər Baş Polis İdarəsinə dəvət etmişik. Onlara xəbərdarlıq ediləcək. Mitinqdə aksiyanın keçirilməsi üçün Bakı şəhər İcra Hakimiyyətinə ünvanlanan müraciətdə qeyd olunan şüarlardan başqa şüarların səslənməsinə, həmçinin iğtişaşa və qarşıdurmaya səbəb ola biləcək hər hansı addımın atılmasına imkan verilməyəcək. Əks təqdirdə, mitinqin təşkilatçıları və günahkarlar qanun çərçivəsində cəzalandırılacaqlar».\nS.Bağırov onu da qeyd edib ki, mitinqin təşkilatçılarına vaxtın dəyişdirilməsi təklif olunacaq: «Hava tez qaraldığı üçün onlara təklif edəcəyik ki, mitinqin vaxtını bir-iki saat irəli çəksinlər».\nMİLLİ ŞURA TƏMSİLÇİSİ NƏ DEYİR?\nMilli Şuraya daxil olan Azərbaycan Xalq Cəbhəsi Partiyası (AXCP) sədrinin müavini Gözəl Bayramlı isə deyib ki, Bakı polisinin rəhbərliyindən, hələlik, belə təklif almayıblar. Ancaq alsalar belə, indilikdə bunu mümkün saymırlar:\n«Polisin bu təklifini gələcəkdə nəzərə alarıq. Ancaq bu dəfə bu mümkün deyil. Çünki aksiyanın vaxtı əvvəlcədən elan edilib. Bu əlavə çaşqınlıq yarada bilər».


Xəbərlərin siyahısı: 04.11.2020 » Avrasiya.Net\nCo Baydenin seçki qərargahından açıqlama: Seçkiləri udmuşuq\nABŞ-da prezidentliyə namizəd Co Baydenin qərargahı seçkilərdə qələbə qazanıldığını elan edib.\nAvrasiya.net xəbər verir ki, bu barədə “RİA Novosti” yazıb.\n“Biz seçkilərdə qalib gəlirik, biz seçkiləri udmuşuq. Biz bu seçkiləri müdafiə edəcəyik”, - deyə qərargahın müşaviri Bob Bauer bildirib.\nO qeyd edib ki, qərargah respublikaçıların məhkəməyə mümkün müraciətlərinə görə narahat deyil.\nSeçki qərargahının meneceri Cen Omelli Dillon isə bildirib ki, Co Bayden gün ərzində amerikalılara müraciət edəcək.\n“Biz gözləyirik ki, gün ərzində Co Bayden amerikalılara müraciətlə çıxış etsin”, - deyə C.Dillon bildirib.\nQarabağ öz tarixi sahibinə qayıdır! - MHP sədri\nSeparatçıların qondarma hökumətinin İrəvana köçürülməsi xəbəri əslində dolayısı yolla bütövlükdə qondarma "Dağlıq Qarabağ Respublikası"nın (“DQR”) mövcud əhalisinin Ermənistana köçürülməsini təsdiqləyir. Çünki qondarma rejimin öldüsü ilə qaldısı bilinməyən "rəhbər"i Araik Arutyunyanın sosial şəbəkə hesabından paylaşılan bu məlumatda bildirilir ki, Ermənistana köçürülən vətəndaşlara sosial və inzibati xidmətləri həyata keçirən operativ qərargah yaradılıb.\nO, Ermənistana köçürülən Qarabağ ermənilərini həmin operativ qərargaha müraciət etməyə çağırıb. Araik Arutyunyanın bu çağırışı bir daha onu sübut edir ki, hazırda Qarabağda demək olar ki, mülki əhali qalmayıb. Onların hamısı bu və ya digər üsullarla aradan çıxıblar, qaçıblar. Ermənistan silahlı qüvvələrinin Şuşa-Laçın yolunu mülki əhalinin üzünə bağlaması da məhz onların bölgəni tərk etmələrinin, Ermənistana və ya başqa ölkələrə qaçmalarının qarşısını almaq məqsədi daşıyır.\nAzərbaycan Ordusu kəndlərimizi, şəhərlərimizi bir-birinin dalınca işğaldan azad etdikcə, ermənilər də çıxış yolunu yalnız qaçmaqda görürlər. Lakin Paşinyan isə buna mane olmağa çalışır. Çünki Qarabağdakı ermənilərin taleyi Paşinyanı əsla maraqlandırmır. Lakin geri çəkilməyi və qaçmağı da taktika kimi təqdim edən erməniləri artıq heç kim və heç nə Qarabağda saxlaya bilməz. Çünki Qarabağ artıq de-yure yox, həm də de-fakto Azərbaycanlaşır! Qarabağ öz tarixi sahibinə qayıdır!\nAzərbaycan Ordusu Ermənistana aid daha bir SU-25 təyyarəsini vurub.\nAxar.az xəbər verir ki, bu barədə Türkiyə Milli Müdafiə Nazirliyi Tvitter səhifəsində yazıb.\n“Qəhrəman Azərbaycan Ordusu işğal altındakı torpaqlarını azad etmək üçün qəhrəman və fədakarcasına mübaririzəyə davam edir. Hücum hazırlığında olan Ermənistana aid daha bir SU-25 təyyarəsi vurulub. Bununla da Ermənistana aid vurulan təyyarələrin sayı 7-yə çatıb”, - məlumatda qeyd olunub.\nAvrasiya.net xəbər verir ki, bu barədə Prezident İlham Əliyev Tvitterdə yazıb.\nFransada "Bozqurdlar"ın fəaliyyəti qadağan olunub\nFransada "Bozqurdlar" milliytəçi türk təşkilatının fəaliyyəti qadağan olunub.\nAvrasiya.net xəbər verir ki, bu barədə Fransanın Ermənistandakı səfiri Conatan Lakot bu ölkənin Ombudsmanı Arman Tatoyana bildirib.\nSəfir qeyd edib ki, bu qərar Fransadakı ermənilərin təhlükəsizliyinin və hüquqlarının qorunması üçün qəbul olunub.\nQeyd edək ki, “Bozqurdlar” Alparslan Türkeş tərəfindən 1969-cu ildə Milliyyətçi Hərəkat Partiyasının gənclik təşkilatı olaraq yaradılıb. Təşkilatın məqsədi, Türk milli ənənəsi, mədəniyyəti və ictimai nizamı əsasında Böyük Turanın yaradılmasıdır.\nErməni vandalları buna görə cavab verməlidir - Səfir\nAzərbaycanın Ermənistan tərəfindən işğal olunmuş ərazilərində 1988-ci ilədək təxminən 403 tarixi və dini abidə: məscidlər, məbədlər, ziyarətgahlar var idi. İlk öncə, son 30 ildə ermənilər İslam dini abidələrini: məscidləri, məqbərələri və s. məhv edib. Belə ki, 67 məsciddən 63-ü tamamilə, 4-ü qismən dağıdılıb. Yalnız beynəlxalq təşkilatların təzyiqi nəticəsində Ağdamdakı Cümə məscidinin, Aşağı Gövhər Ağa və Yuxarı Gövhər Ağa məscidlərinin və Şuşadakı Saatlı məscidinin divarları bütöv saxlanılıb. Buna baxmayaraq, bu gün ermənilərin ədəbsizliyi və azərbaycanlılara nifrətinin təcəssümü olaraq onların içərisində donuz və mal-qara saxlanılır.\nAvrasiya.net xəbər verir ki, bu sözləri Azərbaycanın Moldovadakı səfiri Qüdsi Osmanov qeyd edib. O bildirib ki, Ağoğlan (Laçın rayonu), Xudavəng (Kəlbəcər rayonu), Gəncəsar (Ağdərə rayonu) və digər məbədlər Qriqoryan kilsələrinə çevrilib və erməniləşdirilib:\n"Eyni zamanda, işğal olunmuş ərazilərdəki çay, göl, kənd və şəhər adları erməniləşdirilib. AMEA-nın Memarlıq və İncəsənət İnstitutunun direktoru Ərtegin Salamzadə Zəngilan rayonunun Məmmədbəyli kəndindəki XIV əsrin əvvəllərinə təsadüf edən məqbərənin dağıdıldığını, XIII əsrin Füzuli rayonunda Şeyx Baba məqbərəsinə böyük ziyan vurulduğunu söyləyib.\n“Erməni vandalizminin əli ilə Şuşada və digər rayonlarda Pənahəli xan tərəfindən tikdirilmiş qala və istehkamlar dağıdılıb, şairə Natəvanın evi qəzalı vəziyyətə düşüb. İşğalçılar abidələri erməni memarlığının nümunələri kimi təqdim etmək məqsədilə xarici görünüşünü dəyişdirib, qədim dini tikililər dağıdıb. Onlar Ağdərə, Laçın və Kəlbəcər rayonlarında alban tikililərinə də eyni şeyləri edib", - o əlavə edib.\nMütəxəssisin fikrinə əsasən, erməni vandalları tərəfindən Azərbaycanın müasir milli heykəltəraşlığının bəhrələndiyi Laçın və Kəlbəcər rayonlarında bir çox qədim heykəllər, daş qoç fiqurlar və atlar məhv edib:\n"Ermənistanın Azərbaycanın dini, mədəni və tarixi abidələrinə qarşı təcavüzkarlığı bu gün də davam edir. Ermənistan silahlı qüvvələri Azərbaycanın yaşayış məntəqələrinə, dinc əhaliyə, eləcə də tarixi abidələrə, qəbiristanlıqlara, müqəddəs yerlərə atəş açır. Gəncə, Bərdə, Goranboy, Ağcabədi, Tərtər, Ağdam, Füzuli və Beyləqan rayonlarına artilleriya və raket hücumları nəticəsində bir sıra tarixi və dini abidələr məhv edilib. Belə ki, sentyabrın 27-dən başlayaraq Azərbaycanın yaşayış məntəqələrinin müxtəlif növ silah və ağır toplarla atəşə tutulması nəticəsində Füzuli rayonunun Babı kəndi yaxınlığındakı qəbiristanlıqda yerləşən Şeyx Babı türbəsinə ciddi ziyan dəyib və düşmən tərəfindən atılan mərmi Beyləqan rayonundakı Cərcis ziyarətgahının yaxınlığına düşüb. İslama aid tarixi abidələrin ermənilər tərəfindən amansızlıqla məhv edilməsinin səbəblərindən biri də üzərində müsəlman epiqrafiyası olan yazıların olmasıdır.\nBu fakt dini abidələrin erməniləşdirilməsinə cəhd göstərməyi və onların Azərbaycana məxsus olmadığı kimi təqdim etməyi və bu torpaqların həmişə ermənilərə məxsus olduğunu söyləməyi mümkünsüz edir. Sözsüz ki, yuxarıda qeyd olunduğu kimi, ikinci səbəb Azərbaycan xalqına nifrətdir. İstənilən halda, Ermənistan Azərbaycanın işğal olunmuş ərazilərində insanlıq və mülkiyyət əleyhinə cinayətlərə, habelə mədəni irsin məhv edilməsinə görə məsuliyyət daşıyır. Azərbaycana məxsus tarixi abidələrin Ermənistan tərəfindən məhv edilməsi "Silahlı münaqişə zamanı mədəni sərvətlərin qorunması haqqında" 1954-cü il Haaqa Konvensiyası, "Arxeoloji irsin qorunması haqqında" 1992-ci il Avropa Konvensiyası və "Ümumdünya mədəni və təbii irsinin qorunması haqqında" 1972-ci il UNESKO Konvensiyanın tələblərinə birbaşa ziddir. Ermənistanın Azərbaycan xalqının mədəni irsini məhv etməyə və saxtalaşdırmağa yönəlmiş fəaliyyəti bütün bəşəri mədəniyyətə təcavüzdür. Nəhayət, erməni vandalları bu hərəkətlərinə görə cavab verməli, cəzalandırılmalı və dünya ictimaiyyəti bu faktı diqqətdən kənarda qoymamalıdır”, - qeyd edib.\nGəlin, Azərbaycana məxsus torpaqları onların özlərinə qaytaraq - Paşinyan - Video\nErmənistanın hazırkı Baş naziri Nikol Paşinyanın hələ deputat olarkən parlamentdə etdiyi çıxışın videoyazısı üzə çıxıb.\nAvrasiya.net xəbər verir ki, sözügedən videoda N.Paşinyan parlament tribunasından deputatlara səslənərək deyir:\n“Gəlin, Azərbaycana məxsus torpaqları onların özlərinə qaytaraq. Mən bunu sizə rəsmi olaraq elan edirəm: bu, onların torpaqlarıdır”.\nQeyd edək ki, Paşinyan bu çıxışından iki il sonra hakimiyyətə gəlib. Əslində, onun qəzet redaktoru olarkən də mövqeyi bu cür olub və yalançı erməni tarixi haqda həddən artıq ağır ifadələr işlədib.\nPaşinyan Qarabağ klanını, işğalı, yalançı erməni tarixi uydurulmasını və Rusiyanı erməni xalqının faciəsi sayıb və bundan əl çəkməyə çağırıb. Hakimiyyətə gəldikdən sonra isə Qarabağ klanı və Rusiyaya qarşı böyük kampaniyaya başlasa da, yalançı tarix və işğalda sələflərindən daha artıq “patriot” olmaqla "özünü yandırdı".\nErmənilərin saxladığı 2-ci terrorçu da PKK-çı çıxdı - Video\nQarabağda saxlanılan ikinci suriyalı “terrorçu”nun (guya Azərbaycanın tərəfində döyüşürmüş) PKK terror təşkilatının üzvü olduğu məlum olub. Bu qurumun yaraqlıları ermənilərin tərəfində döyüşürlər.\nAvrasiya.net Turan.az-a istinadən xəbər verir ki, bunu kürdlərin özlərinin sosial şəbəkələrdə yaydıqları video sayəsində müəyyən etmək mümkün olub. Videoda ermənilər tərəfindən saxlanılan yaraqlı öz silahlı yoldaşlarının əhatəsində oturur, onlar kürd dilində şüarlar səsləndirirlər. Onların əllərində Ermənistanın və qondarma Kürdistanın bayraqları var.\nErmənilərin yaydığı başqa videoda həmin adam ermənilərin əhatəsində oturub, onlar onu dindirir və təhqir edirlər.\nOndan Azərbaycan dilində soruşurlar, amma saxlanılan şəxs onları anlamır. Əgər erməni tərəfinə inansaq, Azərbaycan tərəfində suriyalı türkmanlar, türkcə danışan etnik türklər döyüşürlər.\nBundan öncə ermənilər başqa bir video yayaraq yaralı şəxsi suriyalı kimi təqdim ediblər. Lakin dindirmə zamanı həmin şəxs ərəb dilindən kürd dilinə keçir.\nAzərbaycan və Türkiyə dəfələrlə bəyan ediblər ki, Azərbaycan Silahlı Qüvvələrinə qarşı döyüşlərdə iştirak etmək üçün Qarabağda Ermənistan tərəfindən cəlb edilmiş 2 minədək kürd yaraqlı yerləşdirilib.\n1227 yoluxma, 12 ölüm faktı\nAzərbaycanda koronavirus (COVID-19) infeksiyasına 1227 yeni yoluxma faktı qeydə alınıb, 667 nəfər müalicə olunaraq sağalıb və evə buraxılıb.\n"Erməni vandalları müharibədəki məğlubiyyətləri ilə barışmaq istəmir"\nDüşmən işğalından azad edilən ərazilərdə bütün yaşayış məskənləri, meşə massivləri məhv edilib. Su hövzələri dağıdılıb, kənd təsərrüfatına yararlı torpaqlar erroziyaya məruz qalıb, təbiətə amansız divan tutulub. Son günlər ekoloji terrorun miqyası daha da genişləndirilib, Şuşada, Laçında, Göygöldə, Daşkəsəndə meşələr yandırılır, fosforlu silahlar təbiq edilir.\nPrezidentin köməkçisi Hikmət Hacıyev mətbuata açıqlamasında bildirib ki, meşələrin yandırılmasında məqsəd Azərbaycan Silahlı Qüvvələrinin istifadə etdiyi pilotsuz uçuş vasitələrinin görüntüləri üçün maneələrin yaradılmasıdır. Onun sözlərinə görə, Ermənistanın Şuşa meşələrində yanğının törədilməsi üçün qadağan olunmuş ağ fosfordan istifadə etməsi istisna deyil.\nXatırladaq ki, Müdafiə Nazirliyi bir neçə gün əvvəl kəşfiyyat məlumatlarına əsasən Ermənistanın böyük həcmdə fosfor tərkibli yükü Xocavənd istiqamətinə gətirdiyi barədə məlumat vermişdi.\nMilli Məclisin Təbii ehtiyyatlar, energetika və ekologiya komitəsinin sədri, millət vəkili Sadiq Qurbanov "AzPolitika.info"-ya şərhində bildirib ki, erməni vandalları müharibədəki məğlubiyyətləri ilə barışmaq istəmir, çünki bu, onlar üçün ölümə bərabərdir.\nMəğlubiyyəti qəbul edərlərsə, ölkə daxilində bunun hansı hadisələrə gətirib çıxaracağını yaxşı bilirlər: "Son nəfəslərində əllərindən gələn pislikləri etməyə çalşırlar. Onlar nəinki qocaya, qadına, uşağa qarşı, həm də təbiətə qarşı amansız hərəkətdədirlər. Bu da onların mənfur xislətinin göstəricisidir". Komitə sədri düşmənin Azərbaycanın Tərtər, Ağcabədi, Bərdə, Gəncə şəhərlərinə qadağan olunmuş ballistik silahlardan atəş açdığını xatırladaraq, bununla xalqımızın iradəsini sındırmağa cəhd etdiyini vurğulayıb: "Amma buna nail ola bilmirlər, əksinə, xalqın birliyini, gücünü görürlər. Çalışırlar ki, Azərbaycanın iri şəhərlərinə mərmilər atmaqla əhali arasında çaxnaşma yaratsınlar. Bu alınmadı. İndi də meşələri yandırırlar".\nMillət vəkili hesab edir ki, burada mənfur düşmənin bir neçə məqsədi ola bilər: "Birincisi, Azərbaycanın malik olduğu müasir silahların, pilotsuz döyüş aparatlarının, dronların hərəkətini məhdudlaşdırmaq istəyirlər.\nİkincisi, döyüş texnikalarını yanğın zamanı yaranan tüstüdə, dumanda gizlədərək bizə qarşı istifadə etməyə cəhd göstərirlər. Təbii ki, bu cəhdlərin heç biri səmərə verməyəcək".\nMillət vəkilinin sözlərinə görə, son vaxtalar Azərbaycana qarşı fosforlu bombalardan, güllələrdən istifadə olunması düşmənin vəhşiliyinin zirvəsidir. "Hansı ki, bu cür silahlardan istifadə hələ 1868-ci ildə Sank-Peterburq, 1949-cu ildə Cenevrədə Konvensiyasında, 1977-ci ildə həmin konvensiyalara qəbul olunmuş əlavələrdə, 1980-ci ildə adı silahlara dair 3-cü protokolda tam qadağan olunub", - deyə S. Qurbanov vurğulayıb.\nAğ fosfor maddəsi barədə məlumat verən Komitə sədrinin sözlərinə görə, bu elə bir maddədir ki, atmosferdə oksigenlə birləşərək yanğın əmələ gətirir: "Bu zaman 1200-1300 dərəcəyə qədər istilik yaranır. Nəticədə təbiətə çox ağır zərbə vurulur, torpağın üst qatı, canlı aləm, bitki örtüyü yanaraq məhv olur. Təsəvvür edin, bu maddənin cəmi 50 milliqramı insan orqanizminə düşdükə onun həyatına son verir. Onun qalıqları da çox təhlükəlidir. Məsələn, Rusiyanın Tolyatti şəhərində ağ fosforun qalıqlarının olduğu yerdə 36 dəfə öz-özünə yanğın baş vermişdi".\nSadiq Qurbanov bildirir ki, düşmən ağ fosforlu zəhərli maddələrdən birinci Qarabağ müharibəsində də istifadə edib. "Bu onların insanlığa, təbiətə, ümumiyyətlə, Allahın yaratdığı hər şeyə qarşı vəhşi münasibətinin göstəricisidir", - millət vəkili qeyd edib.\nErmənistanın törətdiyi ekoloji terror və qadağan olunmuş silah tətbiqi barədə faktların dünya ictimaiyyətinə, müvafiq beynəlxalq təşkilatlara çatdırıldığını vurğulayan S.Qurbanov, Azərbaycanın müvafiq strukturlarının düşmənə qarşı koordinasiyalı fəaliyyətindən söz açıb: "Əldə olunan bütün faktlar sənədləşdirilərək beynəlxalq ictimaiyyətə təqdim olunur".\nTarixdə qadağan olunmuş silahlardan istifadə olunması barədə misallar gətirən Komitə sədri, İkinci Dünya Müharibəsində almanların, İraqda Səddam Hüseyin hakimiyyətinin məşhur siması "Kimya Əli" ləqəbli cinayətkarın Hələbçə şəhərində insanlara qarşı törətdiyi vəhşilikləri xatırladır: "Ermənilər də həmin yolu gedirlər. Bu, terrorçuların metodudur, onları istifadə etdiyi silahdır. Beləliklə, bir daha məlum olur ki, Ermənistan terroru dəstəkləyən bir terror dövlətidir. Azərbaycan da buna qarşı bütün gücü ilə mübarizə aparır: həm beynəlxalq müstəvidə, həm siyasi, həm də döyüş meydanında. Biz onların cavabını müharibə qanunları çərçivəsində döyüş meydanında veririk, qadınları, uşaqları, qocaları öldürmürük. Dövlətimiz, Ordumuz bu terrorun kökünü kəsməkdə qərarlıdır. İnşallah, xoş günlər yaxındadır. Cənab Prezidentin dediyi kimi doğma Şuşamız bir nəfəs qədər yaxındır".


Türkiyəli iş adamı: Azərbaycandakı mövcud işgüzar mühit sağlam və şəffaf olduğu üçün cəlbedicidir - Arxiv.az\nTürkiyəli iş adamı: Azərbaycandakı mövcud işgüzar mühit sağlam və şəffaf olduğu üçün cəlbedicidir\n12-01-2017 12:50 - İqtisadiyyat - azertag.az ~ 6 дней назад. Просмотрено 14 раз.\nİstanbul, 12 yanvar, АZƏRTACXarici sərmayədarların Azərbaycana cəlb edilməsi istiqamətindəki tədbirlər dünyanın bütün böyük şirkətlərinin baxışlarını ölkəmizə yönəldib. Ümummilli lider Heydər Əliyevin müəyyən etdiyi strategiya üzrə 1994-cü ildə “Əsrin müqaviləsi”nin imzalanması ilə dünyanın aparıcı neft və qaz şirkətləri Azərbaycana yön aldıqları kimi, indi də qeyri-neft sektorunu təmsil edən şirkətlərin ölkəmizə axını başlanıb. Əlbəttə ki, bu məsələdə də qardaş Türkiyə təmsilçiləri birinci yerdədir. Azərbaycan-Türkiyə münasibətlərindəki hərtərəfli inkişaf iqtisadiyyat sahəsində də özünü göstərməkdədir. Mövzu ilə bağlı Türkiyənin aparıcı şirkətlərindən olan “TÜRKCELL”in İstanbuldakı təmsilçiliyinin rəhbəri Əli Şayir AZƏRTAC-ın suallarını cavablandırıb:- Azərbaycanın iqtisadi mühiti Türkiyədən necə görünür?-İqtisadiyyatın inkişafı üçün sağlam rəqabət mühitinin formalaşması başlıca amildir. Azərbaycandakı mövcud işgüzar mühit sağlam və şəffaf olduğu üçün cəlbedicidir. Prezident İlham Əliyevin bu sahədə qəbul etdiyi mühüm qərarlar, qanunvericilik bazasının sürətlə təkmilləşdirilməsi və s. tədbirlər Türkiyədə diqqətlə izlənilir. Proseslər göstərir ki, Azərbaycan ən yaxın zamanlarda xarici sərmayəyə görə lider ölkələrdən birinə çevriləcək. Ən son rəsmi məlumatlara görə, hazırda Azərbaycandan Türkiyəyə yatırılan investisiyanın məbləği 8 milyard dollar, Türkiyənin Azərbaycana yatırdığı investisiyanın həcmi isə 10 milyard dollar təşkil edir. 2020-ci ilədək Azərbaycanın Türkiyəyə yatırdığı investisiyanın həcmi 18 milyard dollara çatacaq. Təsəvvür edin ki, qardaş ölkə coğrafi baxımdan özündən təxminən 10 dəfə böyük olan bir dövlətlə iqtisadi tarazlıq saxlayır. Dağlıq Qarabağ probleminin Azərbaycanın hərtərəfli inkişafı üçün ciddi əngəl olmasına baxmayaraq, ölkə rəhbərliyi müasir dünyanın siyasi düzəninə uyğun olaraq inkişaf istiqamətlərini çox dəqiqliklə qura bilib.-Dağlıq Qarabağ probleminə toxundunuz. Sizcə Azərbaycanın haqq işində beynəlxalq ədalətə nail olmaq üçün daha hansı işlər görülməlidir?- Böyük güclərin Dağlıq Qarabağ probleminin həllinə biganə yanaşması əsl ikili standartlardır. Təəssüf ki, Dağlıq Qarabağ problemi Azərbaycana, terror kabusu isə Türkiyəyə qarşı təzyiq vasitəsinə çevrilib. Belə olan şəraitdə Azərbaycan və Türkiyə həqiqətlərinin dünya ictimaiyyətinə çatdırılması məsələlərində daha çevik metodlar axtarılmalıdır. Təbii ki, bu prosesdə özəl sektorun da üzərinə böyük məsuliyyət düşür. -Təmsil etdiyiniz şirkətin idarəetmə prinsipləri barədə nə deyə bilərsiniz?-“TÜRKCELL” dünyada öz fəaliyyət dəst-xətti ilə seçilən bir şirkətdir. İnkişafımızın əsasını insan resursları təşkil edir. İstehsal sahəsindəki yeniliklərə, rəqabətədavamlı məhsulların bazara çıxarılmasına, o cümlədən sağlam biznes mühitinə nail olmaq üçün insan intellektinə güvənirik. Türkiyənin mobil telefon operator yükünün əsas ağırlığını “TÜRKCELL” daşıyır. Müştəriyə ucuz, sərfəli və keyfiyyətli fəaliyyət şirkətimizin devizidir.Sabir ŞahtaxtıAZƏRTAC-ın xüsusi müxbiriİstanbul\nAzərbaycan, Türkiyə, Dağlıq Qarabağ, Heydər Əliyev, Prezident İlham Əliyev, dövlət, idarəetmə prinsipləri, ikili standart, investisiya, neft, problem, qeyri-neft sektoru, rəhbər, sürət, telefon, terror, Ümummilli lider Постоянная ссылка: http://arxiv.az/az/azertag.az/77955301/Turkiyeli+ish+adami:+Azerbaycandaki+movcud+ishguzar+muhit+saglam+ve+sheffaf+oldugu+ucun+celbedicidir


104473 | 2019-12-16 16:46:40\nBir-iki gün qabaq Cəlil Cavanşirin nə az, nə çox düz 10-cu kitabının təqdimatı baş tutdu. Sakit təbiətli və demək olar ki, tanıyan hər kəsin sevdiyi yazar "Azğın" romanını təqdim etdi.\nGecə kitabı oxumağa başlamışdım. Bu avtobioqrafik roman ilk cümlələrdən mənim diqqətimi çəkdi və içimdə Cəlillə söhbət etmək istəyi yarandı.\nİndi hər kəs bir telefon qədər uzaqdı bizə. Tez girdim feysbuka. Gördüm Cəlil Cavanşirin adının qarşısında "yaşıl işıq" yanıb, yəni onlayndı, şəbəkədədi.\nYazıb hal-əhval tutdum və fikirləşdim ki, elə fürsət bu fürsət, müsahibəlik suallarımı da verim. Başladım Cəlilin mesaj qutusunu suallarla doldurmağa.\n– Yeni romanını çap etdirdin. Bu kitabdan nə gözləyirsən?\n– Mənim oxucu sevgisindən başqa qazancım yoxdur. Hər kitabdan sonra yeni-yeni oxucular, dostlar qazanıram. Bu kitabın daha çox oxucu qazanacağını, seviləcəyini, müzakirə ediləcəyini gözləyirəm. "Azğın” romanı ciddi və oxunaqlı əsərdir. Ona görə də, gözləntilərim var. Hərçənd, tənqidçilər birmənalı olaraq mənim yaradıcılığıma diqqət göstərmirlər, amma kitab haqqında qələm adamlarının yazılarını gözləyirəm. Mən heç bir tənqidçiyə qonaqlıq verməyəcəm, heç birinin cibinə pul basa bilməyəcəm. Buna imkanım çatmır. Amma oxumaq istəyən tənqidçi olsa, ona kitabımı hədiyyə edə bilərəm. Açığı, hansısa tənqidçinin yazacağını, diqqət göstərəcəyini gözləmirəm, buna inanmağım gəlmir. Bir daha təkrar edirəm: bu kitab oxucu sevgisi qazansa, mənə kifayət edər.\n– Buna kimi yazdığın 9 kitab sənə nə verdi, səndən nə aldı?\n– İndiyə qədər nəşr edilən kitablarım məni tanıtdırdı, sevdirdi, az da olsa, maddi qazanc gətirdi. Məni tanıdan, sevdirən yazdıqlarım olub. Həyatımın ən gözəl illərini də depressiyada, sıxıntıda, stressdə keçirmişəm. Kitablarım mənim illərimi, sağlamlığımı, gəncliyimi aldı. Bəlkə də, başqa bir sahədə populyarlıq qazana, şöhrət, var-dövlət sahibi ola bilərdim. Mən israrla yazmağı seçdim. Peşman deyiləm. Artıq kitab mənim həyat tərzimdir. Özümü kitablar olmadan, ədəbiyyat olmadan təsəvvür edə bilmirəm.\n– Bu bir-iki gündə neçə kitabın satıldı? Oxucularından məmnun qaldın?\n– Kitab bir həftədir satışdadır. Satışla mən məşğul olmuram. Statistikanı mağaza və nəşriyyat aparır. Hər halda, satışdan razıdırlar. İstənilən halda, mən oxucularımdan, dostlarımdan, kitabsevər insanlardan razıyam. Kitabın təbliğat kampaniyası davam edir. Sağlıq olsun, belə sürətlə satılsa "Azğın”ın deputatlığa namizədliyini də verəcəm.\n– Neçə ildir bu işlərin içindəsən. Nələr dəyişib? Nələr daha yaxşı olub, nələr pis və nələrin dəyişməsini istəyərdin?\n– Bu barədə çox müzakirələrdə olmuşam. Çox şey dəyişib. Mən ilk kitabımı çap etdirəndə 20 yaşım vardı və kitabın bütün xərclərini atam ödəmişdi. Kitabı tələbə yoldaşlarıma, dostlarıma pulsuz paylamışdım. İkinci kitabda sponsor tapıldı. Və ondan sonrakı 8 kitabım nəşriyyatların hesabına çap olunub. "Qanun Nəşrlər Evi” 2 kitabımı öz hesabına çap edib, ardıcıl 6 kitabım da "Hədəf” və "XAN” nəşrlərində işıq üzü görüb. Nə qədər gileylənsək də, oxucu marağı günü-gündən artır. Eyni zamanda nəşriyyatların şərtləri və keyfiyyəti dəyişir. Müsbətə doğru dəyişiklikləri görməmək mümkün deyil. Mən ədəbiyyat adamlarının kitaba münasibətinin dəyişməsini istərdim. Bizim qələm adamları öz çevrəsindən, qrupundan olmayanlara yuxarıdan aşağı baxır, kitabını oxumur, münasibət bildirmir, oxuyanda da müdrikcəsinə susurlar. 50-60 illik dəstəbazlıq ruhu, şarlatanlıq, paxıllıq ədəbi mühitimizdə hələ də dəyişməyib. Mən arzulayırdım ki, bizim "dahi”, "nəhəng”, "möhtəşəm” yazıçılarımız, tənqidçilərimiz mənim də kitablarıma maraq göstərsinlər. Ən azı yeni nə isə öyrənmək, modern ədəbiyyatın sirlərinə bələd olmaq üçün məni oxumalıdırlar. Tənqidçilərimizin diqqətini cəlb etmək üçün nələrdən keçməzdim...Əfsus ki, bu adamlar mənə və mənim kimi "qəriblərə” qarşı laqeyddirlər.\nCəlil Cavanşirin mesajlarımı gec açmağa başladığını hiss etdim. Gecə saat iki. Ola bilər də... Bəlkə mənlə paralel bir xanım oxucusu ilə də yazışır. Elə buna işarə edərək sual verdim:\n– "Qadın” sənin yaradıcılığında ən əsas mövzulardan biridi. Bəs bu mövzuda həyatda bəxtin gətirib?\n– Məncə, yanlış informasiyadır. Mənim yaradıcılığımda qadın əsas mövzu deyil, həyatımda qadın əsas mövzudur. Yaradıcılığımda qadın mövzüsu 3-cü, 4-cü yerdə gəlir. Mənim üçün maraqlı olan yeganə mövzu insandır, insan psixalogiyasıdır. Həyatımda hər zaman parlaq qadınlar olub: qayğıkeş nənəm, savadlı və dünyagörüşlü anam, savadlı və bacarıqlı həyat yoldaşım, ağıllı, intellektual, uğurlu qadın dostlarım, şirin və sevimli qızım... Hətta iş həyatımda da ən gözəl, ən seçilən qadınlarla çalışmışam. Qadın bir kişini nə qədər xoşbəxt edə bilərsə, onun ikiqatı xoşbəxt olmuşam. Həmişə ən gözəl və unudulmaz qadınlarla sevgili olmuşam. Məni sevən və sevdiyim qadınların hamısı fərqli, seçilən qadınlar olub. Həyatımda heç vaxt təsadüfi münasibətə, qadın axtarışına ehtiyac olmayıb.\nÖzümü xoşbəxt hiss etdiyim hər bir ana görə qadınlara borcluyam.\nYazıçı və şair kimi də şanslıyam. Mənim xanım oxucularım, xanım dostlarım da hər zaman seçilir. Qadınlara görə nifrət qazanmışam, qısqanclıq, düşməni münasibət görmüşəm. Mənim qədər çirkin bir adamın qadınlar tərəfindən sevilməsi ayrı bir tədqiqatın mövzusudur. Gələcək nəsillər bu mövzunu araşdırmalı, müasirlərim yavaş-yavaş həzm etməyi, qəbul etməyi bacarmalıdır.\n– Sevdiyin şairlərdən danışmağını istəyərdim. Ümumiyyətlə, səncə, şairlər nəyəsə lazımdı bu dünyada?\n– İlk heyranlıq duyduğum, məni təəccübləndirən şair Əli Kərim olub. Məhəmməd Hadini, Məmməd Arazı, Eldar Baxışı, Musa Yaqubu, Vaqif Bayatlınlı, Səlim Babullaoğlunu, Xanəmiri, Salam Sarvanı, Aqşin Yeniseyi çox sevirəm. Sadaladığım müəllifləri az qala hər gün mütaliə edirəm. Yeni imzaları izləyirəm, həm də diqqətlə izləyirəm. Bu ilin iyul-sentyabr aylarında 30 müasir şairimizin kitabını oxudum, qeydlər apardım və bu şairlər haqqında kitab yazmağı düşünürəm. 4-5 müəllif haqqında yazım hazırdır və tələsmədən yazmağa davam edirəm. Əksəriyyəti ədəbi tənqidin diqqətini cəlb etməyən gözəl şairlərdir.\n–İntihar cəhdindən sonra həyatında nə kimi dəyişikliklər oldu? Həyatla bağlı indi nə planların var?\n– İntihar cəhdimlə bağlı heç nə danışmaq istəmirəm. Artıq bu mövzununun unudulmağını istəyirəm.\nPlan qurmadan, gələcəyi düşünmədən yaşayıram. Sadəcə övladlarımla bağlı arzularım və istəklərim var. Şəxsi həyatımla bağlı heç nə istəmirəm, sürprizlərə və çətinliklərə hazıram. Heç vaxt ev, bağ, maşın, yenidən ailə qurmaq, vəzifə sahibi olmaq, deputat seçilmək arzulamamışam. Kirayədə qalıb, kirayə arzulara qısılıb, kirayə həyat yaşayıb, kirayədə də öləcəyimi hiss edirəm. Mənim keçmişim yoxdur, gələcəyim olmayacaq. Anı yaşayıram və bundan zövq alıram...\n– Həyatının hansı anını bir daha yaşamaq istəyərdin?\n– Keçmişlə bağlı heç nəyi yenidən yaşamaq istəmərəm. Heç nəyin həsrətini çəkmirəm.\n–Son vaxtlar çox narazı görünürsən. İstəyirəm o narazı olduğun məsələlərdən danışasan.\n– Yox, yox. Nə narazılıq? Gül kimi yaşayırıq da. İslahatlar, yeniliklər, dəyişikliklər... Belə ölkədə adam nədən narazı qalmalıdır ki? Dövlət jurnalistlərə, yazıçılara ev, fəxri ad verir. Təqaüd, mükafat, yardım, dəstək. Həmkarlarıma baxıram, ürəyim açılır. İki eşşəyin arpasını bölməkdə çətinlik çəkənlərin hamısı gün-güzarınını qurub, xoşbəxt və məsud yaşayırlar. Heç uzağa getməyək, AYB-yə baxanda adamın ürəyi açılır. Prezident 800 min manat pul ayırdı, tez-bazar yeyib, üstündən də su içdilər. Jurnalistlərin binasında ikinci evini kirayə verənlər, kirayələrdə oğul evləndirib, qız köçürənlər var. Belə xırda şeylərə görə niyə narahat olum, niyə narazılıq edim? Televiziyalarımız, mətbuatımız gündən-günə batıb gedir, mən niyə narazı qalım? Kitab mağazalarının bağlanmağı məni niyə narahat etməlidir? Ümumiyyətlə, Azərbaycanda yaşayan insan niyə narazı olmalıdır? Sosial problemlər, siyasi böhran, aclıq, işsizlik, kasıblıq boş şeydir. Yəni mən narazı deyiləm.\nElə söhbətin bu məqamında bilmirəm nə olur, meqabaytı bitir, ya şəbəkədə problem yaranır, birdən Cəlil Cavanşirin adının qarşısında olan, online olduğunu göstərən "yaşıl işıq" sönür və söhbətimiz yarımçıq qalır.


Qüsursuz reputasiyaya sahib olmaq üçün 5 TÖVSİYƏ | Gənc Ailə\nAna Səhifə KİŞİ Qüsursuz reputasiyaya sahib olmaq üçün 5 TÖVSİYƏ\nBöyük şirkətlərin sahibləri demək olar ki, həmişə diqqət mərkəzində olurlar. Onların reputasiyası nəticədə mənfəət və uğura çevrilir. Forbes Life müasir biznesdə “yaxşı reputasiyanın” əsas meyarlarını seçib bizə təqdim edir.\nİnternetin yayılması dünyanı dəyişdirdi: hər kəs bir-biri haqda hər şeyi bilir və istənilən xəbər ildırım sürəti ilə yayılır. Reputation Institute-un keçirdiyi tədqiqatların nəticələrinə görə, biznes şirkətlərin reputasiyasına və bazar kapitallaşmasına təsir göstərən amillərdən biri, top-menecmentin reputasiyasıdır (45% və 44%).\nBu gün (daha çox Qərbdə) lider dedikdə, insanların beynində hər hansısa şirkətin rəhbəri canlanır. Onlar məsuliyyətli olurlar, innovasiyalara və hər zaman xeyriyyəyə yatırım etməyə hazırdırlar. Bütün bunlar ictimaiyyətin diqqətini cəlb edir və beləliklə, müəyyən davranış çərçivəsi formalaşır.\nQərb biznesmenlərinin riayət etdiyi əsas prinsiplər aşağıdakılardır:\nXarici ölkələrdə lovğalıq mənfi qarşılanır və buna görə təvazökarlıq iş adamlarının həyatının hər bir sahəsinə nüfuz etməyə başlayıb. Həqiqətən də müvəffəqiyyətli insanlar öz dəbdəbəli həyatlarını göstərməyə meylli deyillər. Bu, onların reputasiyasına və nüfuzuna fayda gətirir, get-gedə şüurlu istehlak ideyası populyarlaşır.\nVKontakte sosial şəbəkəsinin yaradıcısı olan Pavel Durov pulun həddindən artıq dəyərləndirildiyini qeyd edərək, “pulun qulu olan insanlar həyatının sahibi ola bilməzlər” fikrini söyləyib. Xaricdə fəaliyyət göstərən şirkətlərin sahibləri şəxsi təyyarələrdən, sport-car maşınlardan imtina edərək, metrodan istifadə etməyə başlayırlar.\nSosial aktivlik biznesmenlərin və top-menecerlərin imicini təşkil edən mühüm komponentlərdən biridir. Dəbdəbəli əşyalardan imtina etmiş bir çox sahibkar, tədricən filantroplara (xeyriyyəçilərə) çevriliblər. Məsələn, 1997-ci ildə Steve Jobs sərvətinin bir hissəsini xeyriyyəyə bağışlayıb. Microsoft-un təsisçisi Bill Gates üçüncü dünya ölkələrinə böyük diqqət ayırır. Onun fondu innovasiyaların inkişafına və yoxsul ölkələrin dəstəyinə milyardlarla dollar ayırır. Xarici biznesmenlərin əksəriyyəti başa düşüb ki, ayda bir dollar maaş alsalar belə pul qazanacaqlar.\nSəhvlərinizi boynunuza alın\nXarici biznesmenlərdən və liderlərdən tez-tez belə bir ifadə eşidə bilərsiniz: “Təəssüf ki, belə oldu” və ya “Təəssüflər olsun ki, bu alınmadı”. İnsanlar səhv edirlər və bu normaldır. Çalışın səhvlərinizi boynunuza alasınız, günahınızı başqasının boynuna yıxmayasınız. Məsuliyyətli olun, etdiyiniz səhvlərdən dərs götürün.\nMəsələn, 2019-cu ilin iyununda Bill Gates deyib ki, Microsoft-un rəhbərliyi bacarıqlı olsaydı, bu günə qədər şirkət standart platformaya çevrilə bilərdi. O elə hesab edir ki, Microsoft öz əməliyyat sistemini yaratmalı idi. Gates-in qiymətləndirmələrinə görə, bunun nəticəsində şirkət 400 milyard dollar itirib.\nAlmaniyanın ən zəngin ailələrindən biri belə öz səhvini başa düşərək, üzrxahlığını bildirib. JAB Holding (Krispy Kreme, Dr.Pepper, Calvin Klein, Chloe, Marc Jacobs və s.) sahibi olan Reimann ailəsi xeyriyyəyə 10 milyon avro bağışlayıb. Məlum olmuşdur ki, 1954-cü ildə dünyasını dəyişmiş Reimann ailəsinin öndəri vaxt ikən Hitler partiyasının sponsoru olub.\nBu yaxınlarda investor Warren Buffett fast-food yeməkxanasında təcrübəçi kimi işlədiyi üzə çıxıb. Dünyanın ən zəngin insanlardan biri müştəriləri təbəssümlə qarşılayaraq, onlara yemək satırdı. Alibaba Group-un (Alibaba.com, Alibaba Pictures, AliExpress.com, Taobao.com, Tmall.com, Alipay və digərləri) sahibi Jack Ma isə Rusiyanın Sankt-Peterburq şəhərində keçirilən beynəlxalq iqtisadi forumda hər kəslə şəkil çəkdirirdi. Xarici sahibkarların səmimiyyəti insanları valeh edir.\nVə çox xahiş edirik, dərrakəli olun\nXarici şirkətlərin nümayəndələri şüur altı olaraq birinci düşünürlər, sonra danışırlar. Onlar ictimai qalmaqallardan qaçırlar və belə halların baş verməməsi üçün əllərindən gələni edirlər.\nƏlbəttə ki, qərb biznesmenlər belə PR menecerlərin, marketinq mütəxəssislərinin və reputasiyanı formalaşdırmağa kömək edən digər ekspertlərin xidmətlərindən istifadə edirlər. Buna baxmayaraq, onların konsepsiyaları, “event” ləri və kütləvi informasiya vasitələri ilə qarşılıqlı əlaqələri təkcə top-menecmentə yox, hədəf auditoriyaya da yönəldilir.\nGeri2020-ci ilin yeni trendi - FOTOLAR İrəliHər gün yumurta yemək xəstəliyə səbəb olur?


Alimlər kimyəvi rabitələrin yaranmasını və parçalanmasını müşahidə etdilər. - Xəbərlər - Kataliz və Qeyri-üzvi Kimya İnstitutu\nAlimlər kimyəvi rabitələrin yaranmasını və parçalanmasını müşahidə etdilər.\nYan 24, 2020 | 14:33 / Maraqlı məlumatlar\nOxunub 493 dəfə\nMüasir atom - güc mikroskopiyası (AGM) və ya skan tunel mikroskopiyası (STM) kimi qabaqcıl mikroskopiya metodları atomların yerləşməsi və aralarındakı rabitələrin uzunluğu haqqında məlumat verir, lakin heç kim real vaxtda kimyəvi əlaqələrin əmələ gəlməsi və parçalanmasını birbaşa müşahidə edə bilmir.\nUlm və Nottingem Universitetinin alimləri nanoborular istifadə edərək tədqiqat üçün lazım olduğu kimi atomları müəyyən etməyə və yerləşdirməyə nail oldular. Bu zaman alimlər Re2 molekulundakı Re atomları arasındakı kimyəvi rabitələr haqda informasiya almaq üçün işıqkeçirtmə elektron mikroskopundan (İEM) istifadə etdilər.\nTədqiqatçılar real vaxt ərzində bu ikiatomlu molekulun hərəkətini( davranışını) müşahidə etdilər və müəyyən etdilər ki, onun nanoboru ilə aşağı hərəkəti zamanı atomlar arasındakı rabitənin uzunluğu dəyişir. Bu, isə alimlərə onu deməyə imkan verir ki, rabitənin uzunluğu xarici mühitdən də asılıdır.


Seyfdə olan qızıl-zinət əşyaları isə satılıb və həmin pullar da dəstə üzvləri arasında bölüşdürülüb\nBakı Ağır Cinayətlər Məhkəməsin Xətai rayonunda yerləşən 40 saylı notariat kontorunun rəhbəri Şəhla Hüseynovanın evindən xeyli pul və qızıl-zinət əşyaları oğurlanmaqda təqsirləndirilən Aslan Qasımov, Elnur Aslanov, İmamverdi Həsənov, Familə Vəliyevaya və Sahib Həsənbəylinin cinayət işi üzrə məhkəmə prosesi başa çatıb.\nHakim Eldar Mikayılovun sədrliyi keçirilən prosesdə hökm oxunub. Hökmə əsasən, Aslan Qasımov, Elnur Aslanov və İmamverdi Həsənova 7 il, Familə Vəliyevaya 5 il, Sahib Həsənbəyliyə 2 il müddətinə azadlqıdan məhrum ediliblər.\nQeyd edək ki, aprelin 22-də paytaxt sakini bir nəfər Xətai Rayon Polis İdarəsinə müraciət edərək rayon ərazisində yerləşən fərdi yaşayış evindən içərisində 374 min manat və 100 min manat dəyərində qızıl-zinət əşyaları olan seyfin oğurlandığını bildirib.\nKeçirilən əməliyyat tədbirləri nəticəsində qeyd edilən cinayəti törətməkdə təqsirli bilinən Bakı şəhər sakini İmamverdi Həsənov, Sahib Həsənbəyli, həmçinin əvvəllər məhkum olunmuş 2 nəfər - Elnur Aslanov və Aslan Qasımov saxlanılaraq istintaqa təhvil veriliblər.\nAraşdırma zamanı müəyyən olunub ki, dəstə üzvü Sahib Həsənbəyli zərərçəkənin mənzilində külli miqdarda pul olması barədə əvvəlcə İmamverdi Həsənova məlumat verib. O isə öz növbəsində digər dəstə üzvləri Elnur Aslanov və Aslan Qasımovla birlikdə qeyd edilən evdən oğurluq etmək qərarına gəlib.\nSeyfi ələ keçirəndən sonra dəstə üzvləri Sahib Həsənbəylinin Abşeron rayonunda yerləşən bağ evinə yollanıblar. Orada seyf kəsilərək açılıb və əldə edilən pul saxlanılan şəxslərin arasında bölünüb.\nSeyfdə olan qızıl-zinət əşyaları isə satılıb və həmin pullar da dəstə üzvləri arasında bölüşdürülüb.\nOnu da qeyd edək ki, iş üzrə zərərçəkən Xətai rayonu 40 saylı notariat kontorunun rəhbəri Şəhla Hüseynova tanınıb.


QORXMAZ HÜSEYNOV DÜZ DANIŞIR, YOXSA, “QORXMAZOĞLU”? » Nyus.az - internet portalı\nQORXMAZ HÜSEYNOV DÜZ DANIŞIR, YOXSA, “QORXMAZOĞLU”?\nAzərbaycan içməli su ehtiyatı qeyri-qənaətbəxş olan ölkələrdəndir. Dövlətimiz əhalinin keyfiyyətli içməli su ilə təminatının yaxşılaşdırılması üçün davamlı olaraq tədbirlər həyata keçirir və bu məqsədlə hər il külli miqdarda investisiya ayırılır. Bu sahəyə yönəldilən vəsaitlərin səmərəli idarə olunmasına cavabdeh qurum Qorxmaz Hüseynovun rəhbərlik etdiyi “Azərsu” ASC-dir.\nİndiyədək Qorxmaz Hüseynovun idarə etdiyi qurumun özündə və yerlərdəki struktur vahidlərində yol verilən korrupsiya və maxinasiyalardan, ASC sədrinin özünün və Cəmiyyətin maliyyə resurslarını yedirtdiyi yaxın-uzaq qohumlarının mənimsədikləri haram kapital hesabına özlərinə necə böyük sərvət topladıqları haqda çox deyilib, çox yazılıb. Təxmin etmək olardı ki, son aylarda möhtərəm Prezidentimiz İlham Əliyevin ortaya qoyduğu qətiyyətli iradə hesabına gücləndirilən antikorrupsiya tədbirləri, rüşvətxor icra başçılarının, nazir müavinlərinin həbs olunmaları “Azərsu” rəhbərini də heç olmasa, çəkindirəcək. Amma çox təəssüf, bu “su əjdəhası” yeni-yeni qurbanlar tələb etməkdə, vətəndaşları incitməkdə, insanları hakimiyyətdən narazı salmaqda davam edir. Hətta cəmiyyətin bütün zümrələri, varlı-kasıb insanlar arasında müvəqqəti də olsa barışıq dövrü kimi dəyərləndirilən xüsusi pandemiya rejiminin sərt tətbiq olunduğu aylarda da ASC rəhbərliyi öz korruptiv siyasətini yumaşaltmamışdır. İstər içməli su ilə təminat, istərsə də kanalizasiya təsərrüfatı xidmətlərinin həyata keçirilməsi müstəvisində mürtəce metodlar tətbiq olunmaqdadır.\nBu sətirlərin müəllifinin yaşadığı Abşeron rayonunun Masazır qəsəbəsi ərazisində “Azərsu” ASC-nin yarıtmaz, hətta dağıdıcı fəaliyyəti ciddi narahatlıq doğurur. Belə ki, qəsəbənin Qarabağ küçəsinə su xətti çəkilməsinə baxmayaraq, hər sakinə yeni abonent kimi xəttə qoşulmaq asan müyəssər olmur. “Azərsu” işçiləri onların haqsız tələblərini yerinə yetirməyən potensial su istifadəçisinə ögey yanaşır, xətdən həmin şəxsin evinə boru ayırmır, sağacla təmin etmirlər.\nƏsas xətdən evlərə su daşıyacaq boruların çəkilməsində də tam təsərrüfatsızlıq, səmərəsizlik mövcuddur. Hətta olur ki, daha az vaxt, daha az ölçüdə boru sərf eləmək üçün, sakinlərin öz imkanları hesabına döşəmiş olduqları asfalt örtükləri insafsızcasına qoparıb yol üzərindən fərdi həyətlərə xəttlər (“sosok”lar) çəkirlər. Qəti nəzərə almırlar ki, sakinlərin qəsəbədaxili yolların abadlaşdırılması işinə verdii töhfələr də hökumətə dəstək, dövlət büdcəsinə qənaət deməkdir.\nP.S. İnternetdə hər addımbaşı “Qorxmazoğlu” su süzgəclərinin reklamına rast gəlirəm. Yalnız adına görə filtr satan firmanı Qorxmaz Hüseynovla əlaqələndirmək niyyətim yoxdur. Sadəcə bir suala cavab axtarıram: Əgər əhaliyə verilən “içməli” su həqiqətən də Qorxmaz Hüseynovun Prezidentə və xalqa dediyi kimi təmiz və keyfiyyətlidirsə, o halda “Qorxmazoğlu” süzgəcləri nəyə lazımdır?\nP.S.S. Xatırladaq ki, hələ üç il əvvəl “Azərsu” ASC-nin işçilərinin məqalədə sözü gedən ərazidə qanunsuz pul yığmaları barədə “Kanal7”-nin əməkdaşları sakinlərin dəvəti ilə çəkiliş aparmışlar. Həmin faktın təsdiqi kimi xidmət edən səs yazılarını təqdim edirik:


Azərbaycanda süni şəraitdə zəli çoxaldılıb -\n18 Aprel 2017 09:00\nAzərbaycanda süni şəraitdə zəli çoxaldılıb - İlk dəfə\nAzərbaycanda ilk dəfə olaraq, zəlilələrin süni şəraitdə çoxaldılmasına nail olunub.\nOnun sözlərinə görə, artıq zəlilərin süni şəraitdə çoxaldılmasına nail olunduğundan onun təbiətdən ovlanmasına ehtiyac olmayacaq: “Hazırkı dövrdə zəlilərin çoxaldılması o qədər də asan deyil. Çünki bu, artıq unudulmuş təcrübədir. İnstitutun laboratoriyasında aparılan bu tədqiqat süni zəli baramasının yaradılması ilə nəticələnib. Zəli ətraf mühitə qarşı çox tələbkardır. Ona mütləq qaranlıq, sakitlik, optimal su və temperatur lazımdır. Biz bunu əldə edə bildik. Hazırda tədqiqatlar davam edir”.\nE.Yusifov Zoologiya İnstitutunun Mingəçevirdəki Təcrübə Dayaq Məntəqəsində də açıq şəraitdə zəlilərin çoxaldılması üçün işlər aparıldığını söyləyib. Onun sözlərinə görə, zəlilərin çoxaldılması təcrübəsi inkişaf etsə, ölkəmiz üçün də gəlir mənbəyi olar: “Çünki xarici ölkələr Azərbaycan zəlilərini çox həvəslə alırlar. Zəliləri süni surətdə çoxaldaraq, istənilən qədər satmaq olar. Amma onun vəhşi təbiətdən ovlanaraq satılması düzgün deyil”.\nZəlinin CİTEZ-in siyahısına salındığını deyən E.Yusifov bildirib ki, hazırda respublikada satılan zəlilərin hamısı təbiətdən toplanılır. İş adamları zəlilələri daha çox Rusiya, Türkiyə və Avropa ölkələrinə satırlar.


Biz ədalətin bərpası uğrunda vuruşduq | ARAN qəzeti\nBiz ədalətin bərpası uğrunda vuruşduq\n22 sentyabr 2021-ci il tarixdə Ağcabədi rayon Heydər Əliyev Mərkəzində pandemiya qaydaları gözlənilməklə “N” saylı hərbi hissənin əsgər və zabitlərinin və Ağcabədi Pedoqoji Kollecinin tələbələrinin iştirakı ilə “Azadlığı al qan ilə biz dağlara yazdıq” mövzusunda tədbir keçirilib. Öncə, müqqəddəs torpaqlarımızın azadlığı uğrunda canını fəda edən vətən oğullarının əziz xatirəsi bir dəqiqəlik sükutla yad edilib. Sonra Ağcabədi rayon Heydər Əliyev Mərkəzinin direktoru səlahiyyətlərini icra edən Rövşanə Əliyeva çıxış edərək, bildirib ki, 2020-ci il sentyabrın 27-də Ermənistan cəbhə xətti boyunca ağır artilleriya və digər atıcı silahlardan istifadə edərək, Azərbaycan Ordusunun döyüş mövqelərini və yaşayış məntəqələrimizi atəşə tutmuşdur. Ali Baş Komandan İlham Əliyevin rəhbərliyi altında rəşadətli Azərbaycan Ordusu cəmi 44 günə qələbəmizi təmin etdi.\nBiz Ermənistanın kapitulyasiyasına nail olduq. Dünyaya haqqın, ədalətin carçısı olan Azərbaycanın zəfərini bəyan etdik. Bu ədaləti 44 gün ərzində yazan Azərbaycan xalqı, bütün dünya azərbaycanlıları, türk xalqı bir yumruq kimi birləşərək, təkcə Ermənistanın yox, bütövlükdə, haqsız güclərin üstünə getdi və sübut etdi ki, haqq yolunda, ədalətin, ərazi bütövlüyümüzün bərpası uğurunda vuruşuruq. Müzəffər Azərbaycan Ordusu hərbi yolla illərdir düşmən torpağında inləyən vətən torpaqlarını işğaldan azad etdi,dünyaya sübut etdi ki, döyüş meydanında zəfəri tanklarla, toplarla deyil, ağılla, zəkayla, bir də insan zehninin ən son nailiyyəti olan PUA-larla qazanmaq olar. Hərbi əməliyyatlar zamanı qazanılmış qələbələr, xüsusilə Qarabağın tacı olan Şuşanın düşmən əsarətindən qurtarılması müharibənin taleyində həlledici rol oynayıb.\nSonra “N” saylı hərbi hissə komandanlığının ideoloji iş üzrə bölmə rəisi baş köməkçisinin müavini Elşən Quliyev, Mərkəzin bələdçisi Səbinə Mamedova və Ağcabədi Pedaqoji Kollecinin tələbələri çıxış edərək bildiriblər ki, bu tarixi qələbə sayəsində Azərbaycan Qarabağa qovuşdu, şəhidlərimizin, Xocalı soyqırımı qurbanlarının, Gəncə, Bərdə, digər şəhər və rayonlarımızda həlak olan günahsız insanların qisasını döyüş meydanında aldı, işğalçı Ermənistana layiq olduğu yeri göstərməklə öz tarixi torpaqlarını düşmən tapdağından azad etdi.\nSonda şəhidlərimizə Allahdan rəhmət dilənib, qazilərimizə cansağlığı arzulanıb, xatirə şəkli çəkdirilib.\nƏvvəlki məqaləErmənistan öz işğalçı siyasətindən əl çəkmədiyi üçün uğursuz dövlətə çevrilib\nNövbəti məqalədəElmin Mirzəyevin ailə üzvləri ziyarət olunub


İsraildə Xocalı soyqırımının 21-ci ildönümünə həsr olunmuş anım tədbir keçirilib (FOTO)\n26 Fevral 2013 13:50 (UTC+04:00)\nİsrailin paytaxtı Təl-Əvivdə Heydər Əliyev Fondu, AZİZ (Azərbaycan-İsrail Dostluq Cəmiyyəti) və Heydər Əliyev Mərkəzinin təşkilatçılığı ilə Xocalı soyqırımının 21-ci ildönümünə həsr olunmuş anım tədbir keçirilib.\nTrend-in məlumatına görə, İsrailin hökumət üzvləri və deputatlarının qatıldığı anım mərasimində, həmçinin İsrail Bələdiyyə Şurasının üzvləri, diplomatik korpusun nümayəndələri, ictimai birliklərin rəhbərləri, yerli və xarici KİV-lər, Təl-Əviv universitetinin tələbələri və İsrailin azərbaycanlı icmasının nümayəndələri iştirak ediblər.\nMərasim Xocalıda günahsız öldürülən insanların ruhuna oxunan dualarla başlanıb.\nAnım tədbirində çıxış edən İsrailin absorbsiya naziri Sofa Landver iki ölkə arasında münasibətlərin müsbət məqamları və inkişafı haqqında danışaraq, əlaqələrin möhkəmləndirilməsi və dəstəklənməsinin vacibliyini vurğulayıb.\nAzərbaycan Milli Məclsinin deputatı Fuad Muradov Xocalı faciəsindən bəhs edərək "İsrail-Azərbaycan" Beynəlxalq Assosiasiyasına Azərbaycan və Dağlıq Qarabağ həqiqətlərini əks etdirən məlumatların təbliği ilə bağlı apardığı işə görə təşəkkür edib.\n"İsrail-Azərbaycan" Beynəlxalq Assosiasiyasının prezidenti Aleks Miller çıxışında qeyd edib ki, dünya Dağlıq Qarabağ münaqişəsi və doğma torpaqlarından didərgin düşmüş bir milyon azərbaycanlılar barədə həqiqəti bilməlidir.\nDaha sonra Heydər Əliyev Fondunun vitse-prezidenti Leyla Əliyevanın təşəbbüsü ilə soyqırıma həsr olunmuş "Bitməyən dəhliz" filmi nümayiş etdirilib.\nQeyd edək ki, film "Xocalıya ədalət" kampaniyası çərçivəsində sənədli materiallar əsasında hazırlanıb.\nCəmiyyət 6 Sentyabr 10:27


Xalq-ordu birliyi - serqqapisi.az\nNəşr edilib 28.12.2012 00:07 |\n31 Dekabr – Dünya Azərbaycanlılarının Həmrəylik Günü və Yeni il bayramı ərəfəsində hərbi hissələrə sovqat aparılması artıq ənənə halını almışdır. Hər il müxtəlif dövlət qurumları, müəssisə və təşkilatlar, ayrı-ayrı sahibkarlıq subyektləri hərbi hissələrə baş çəkir, əsgərlərə sovqatlar aparırlar.\nDünən Naxçıvan Şəhər İcra Hakimiyyətinin, Naxçıvan Muxtar Respublikası Gənclər və İdman, Rabitə və İnformasiya Texnologiyaları nazirliklərinin, Dövlət Gömrük Komitəsinin, Dövlət Meliorasiya və Su Təsərrüfatı Komitəsinin, Mərkəzi Seçki Komissiyasının, Azərbaycan Respublikası Hesablama Palatasının Naxçıvan Muxtar Respublikası üzrə İdarəsinin, Naxçıvan Şəhər Prokurorluğunun, “Cahan Holdinq”, “Dizayn Holdinq” Kommersiya Şirkətlər ittifaqlarının, “Babək Şərab-2 Yeddilər Aqrar Sənaye Kompleksi”, “Naxçıvan Kredit” Bank Olmayan Kredit Təşkilatı, “Karton Tara” Məhdud Məsuliyyətli cəmiyyətlərinin, Ordubad, Kəngərli, Şahbuz rayonlarının İcra hakimiyyətlərinin kollektivləri Azərbaycan Silahlı Qüvvələrinin Naxçıvanda yerləşən hərbi hissələrində olmuş, əsgərlərə bayram sovqatları aparmışlar.\nHərbi hissələrdə şəxsi heyətlə görüşlərdə vurğulanmışdır ki, bu gün ölkəmizdə, o cümlədən onun ayrılmaz tərkib hissəsi olan muxtar respublikamızda ordumuzun daha da möhkəmləndirilməsi işi uğurla davam etdirilir, sərhədlərimizin etibarlı müdafiəsi təmin olunur.\nGöstərilən bu qayğı və diqqətin nəticəsidir ki, ötən müddət ərzində Milli Ordunun Naxçıvan Muxtar Respublikasında yerləşən hərbi hissələri daha da möhkəmlənmiş və güclü ordu birləşmələrinə çevrilmişdir. Xalqla ordu arasında yaranmış qarşılıqlı inam və birlik isə ordu quruculuğu sahəsində yeni nailiyyətlərə aparır. Naxçıvan əhalisinin, buradakı idarə və təşkilatların əlamətdar günlərdə, bayramlarda əsgərlərimizi heç vaxt yaddan çıxarmaması, onlara hər cür mənəvi dəstək verməsi artıq adət halını alıb, desək, yanılmarıq. Çünki xalqımız yaxşı başa düşür ki, dövlətimizin ərazi bütövlüyünün, sülhün, əmin-amanlığın, müstəqilliyimizin təminatçısı məhz ordumuzdur.\nOrdu isə inanır ki, onun arxasında bütün Azərbaycan xalqı dayanır.\nBu birlik isə ordumuzu daha da yenilməz, qüdrətli edir. Hərbi hissələrdə yaradılan şəraitlə tanışlıq bir daha onu göstərdi ki, bu gün dövlətimizin ordumuza qayğısı və diqqəti sərhədsizdir.


Ramazan Bayramının Əhkamları | İslam Evi\nKöhnə MəqalələrRamazan Bayramının Əhkamları\nMəlik Muvatta kitabında Nafiidən belə rəvayət etmişdir: ” İbn Omər (Allah onların hər ikisindən razı olsun) Ramazan bayramında namaza cıxmazdan öncə qüsl alardı ” ( səhih isnaddır). Ibn Əl- Qeyyim demişdir: İbn Omər (Allah onların hər ikisindən razı olsun) sünnətə son dərəcə çox əməl etdiyi üçün bayram günü namaza çıxmazdan öncə qusl alardı. (Zəd -əl məad 1/ 442).\nIbn Həcər demişdir: ” İbn Əbi Əd- Dunya və Beyhaqqi səhih isnadla İbn Omərdən onun hər iki bayrama ən yaxşı paltarını geydiyini rəvayət etmişlər ” (Fəth Əl —Bari 2/51). Bu iki və başqa əsərlərə görə alimlərin çoxu bayram günü bəzənmək və qüsl almağın müstəhəb olduğunu vurğulamışlar.\nIkinci: Bayram namazına çıxmadan öncə tək sayda olmaqla: üç, beş və təkləşdirməklə daha artıq xurma yemək müstəhəbdir. Ənəsdən (Allah onldan razı olsun) rəvayət olunan hədisdə deyilir: ” Peyğəmbər (ona, ailəsinə və səhabələrinə Allahın salavatı və salamı olsun) Bayram günü xurma yeməmiş (namaza) çıxmazdı. Xurmaları tək sayda yeyərdi ” (Buxari rəvayət etmişdir).\nAbdullah ibn Omərdən (Allah onların hər iksindən razı olsun) rəvayət olunan hədisdə belə deyilir: ” Peyğəmbər (ona, ailəsinə və səhabələrinə Allahın salavatı və salamı olsun) Ramazan bayramı günündə evindən çıxdığı andan ibadətgaha gələnədək təkbir edərdi” (başqa hədislərin şahidliyi ilə səhihdir).\nNəfiidən belə rəvayət olunur: “İbn Omər Ramazan və qurban bayramı evindən çıxdığı andan ibadətgaha gələnədək təkbir edərdi. İbadətgaha gəldikdə imam gələnədək, imam gəldikdə onun təkbiri ilə təkbir edərdi ” (Daruqutni və başqaları səhih isnadla rəvayət etmişlər).\nƏli (Allah ondan razı olsun) belə deyir:” Bayrama piyada getmək sünnətdəndir” Tirmizi rəvayət etmiş və demişdir: bu hədis həsən hədisdir, alimlərin çoxu ona əməl etmiş, bayrama gəzərək getməyi, və üzürlü olan kimsədən başqa miniyə minməməyi müstəhəb görmüşlər. (Səhih sünnən Tirmizi).\nCəbir (Allah ondan razı olsun) dedi: ” Peyğəmbər (ona, ailəsinə və səhabələrinə Allahın salavatı və salamı olsun) bayram günündə yolunu dəyişərdi ” (Buxari rəvayət etmişdir).\n1- Aişə (Allah ondan razı olsun) demişdir: “Peyğəmbər (ona, ailəsinə və səhabələrinə Allahın salavatı və salamı olsun) Ramazan və Qurban bayramında birinci rukətdə yeddi ikinci rukətdə beş təkbir edərdi ” (Səhih sünnən Əbi Davud).\n2- Nomən ibn Bişr (Allah ondan razı olsun) demişdir: “Peyğəmbər (ona, ailəsinə və səhabələrinə Allahın salavatı və salamı olsun) bayramlarda “Ən uca olan Rəbbinin adını pak tutub şəninə təriflər de!” (əl-Əla) və ” bürüyəcək qiyamətin xəbəri sənə gəlib çatdımı?”( əl-Ğaşiyə) sürəsini oxuyardı “(səhih sünən ibn Məcə).\n3- Übeydullah ibn Abdullahdan (Allah ondan razı olsun) Omər ibn Əl- Xattab Əbə Vaqid Əl-Leysidən ” Peyğəmbərin (ona, ailəsinə və səhabələrinə Allahın salavatı və salamı olsun) Ramazan və qurban bayramında (namazda) nə oxuduğunu soruşdu. Dedi: hər iki bayramda “Qaf! Şanlı Qurana and olsun” (Qaf) və “O saat yaxınlaşdı və ay parçalandı” (əl-Qəmər) surəsini oxuyardı” (Müslim rəvayət etmişdir).\n4- Ummu Atiyyədən (Allah ondan razı olsun) belə rəvayət olunur: “Bayram günü bizə çıxmaq, heyzli və bakirə qızları da bayram namazına çıxartmaq əmr olunurdu. Heyzli (aybaşı) olan qadınlar namazgaha daxil olmadan müsəlmanların dualarını müşahidə edərdilər” (Buxari və Müslim rəvayət etmişdir).\n5- Abdullah ibn Abbas (Allah onların hər ikisindən razı olsun) dedi: “Ramazan bayramının namazını Allahın Peyğəmbəri ilə, Abubəkrlə, Omərlə və Osmanla qıldım. Hamısı namazı xütbədən qabaq qılardı” (Müslim rəvayət etmişdir).\n6- Abdullah ibn Abbas (Allah onların hər ikisindən razı olsun) dedi: “Peyğəmbər (ona, ailəsinə və səhabələrinə Allahın salavatı və salamı olsun) bayram namazını azan və iqaməsiz qılardı” (Səhih sünnən Əbi Davud).\nAbdullah ibn Abbas (Allah onların hər ikisindən razı olsun) Peyğəmbər (ona, ailəsinə və səhabələrinə Allahın salavatı və salamı olsun) dedi: “bu gün iki bayramınız cəm olub; kim cüməni qılmaq istəmirsə, onu azad edirəm, biz isə Allahın izni ilə hər iksini qılacağıq” (Səhih sünnən Əbi Davud).\nƏbi Umeyr ibn Ənəsdən o da Peyğəmbər (ona, ailəsinə və səhabələrinə Allahın salavatı və salamı olsun) səhabələrindən olan əmisindən belə rəvayət etmişdir: “bir karvanın adamlarından Peyğəmbərin (ona, ailəsinə və səhabələrinə Allahın salavatı və salamı olsun) yanına gələrək onların dünən hilalı (ayı-ramazanın bitdiyini və ya girdiyini bilmək üçün yeni ayın çıxdığını görmək) gördüklərinə şahıdlik etdilər. Peyğəmbər (ona, ailəsinə və səhabələrinə Allahın salavatı və salamı olsun) onlara oruclarını açmağı və sabah bayram namazı qılmaq üçün ibadətgaha getmələrini əmr etdi” (Abu Davud, Tirmizi, Nasəi, ibn Macə Rəvayət etmiş, Beyhhaqqi, Navvavi, ibn Hacar və başqaları səhihləşdirmişdir).\nDoqquzuncu: İnsanlar bir — birini Allah bizdən və sizdən qəbul etsin deyə təbrik edə bilərlər.\nIbn Tərkamani demişdir: Bu haqda (təbrik etmək haqqında) yaxşı hədis vardır……Məhəmməd ibn Ziyad dedi: “Əbi Umamə Əl- Bahili və Peyğəmbərin (ona, ailəsinə və səhabələrinə Allahın salavatı və salamı olsun) başqa səhabələri ilə birlikdə idim. Bayram namazından qayıtdıqları zaman bir—birinə Allah bizdən və sizdən qəbul etsin deyirdilər.” İmam Əhməd, isnadı yaxşıdır, demişdir (Əl cəvhər ən-nəqi kitabı 3/320).\nƏnəs (Allah ondan razı olsun) dedi: ” Peyğəmbər (ona, ailəsinə və səhabələrinə Allahın salavatı və salamı olsun) Mədinəyə gəldiyində Mədinə əhlinin oynayaraq bayram etdiyi iki gün vardı. Peyğəmbər (ona, ailəsinə və səhabələrinə Allahın salavatı və salamı olsun) iki günün nə olduğunu soruşdu. Onlar cahillikdə ikən bu iki günü bayram etdiklərini söylədikdə Peyğəmbər (ona, ailəsinə və səhabələrinə Allahın salavatı və salamı olsun) belə dedi: Allah təalə bunu sizin üçün bundan daha xeyirli olan bir şeylə Ramazan və Qurban bayramı ilə əvəz etmişdir.” (Səhih sünnən Əbi Davud).\nAbdullah ibn Omar (Allah onların hər iksindən razı olsun) dedi: “Peyğəmbər (ona, ailəsinə və səhabələrinə Allahın salavatı və salamı olsun) ramazanın fitrə zəkatını 2,5 kq xurma və ya buğda çıxarmağı hər bir müsəlman kimsəyə, qadın və kişiyə, böyük və kiçiyə , azad və qula fərz etmiş və insanların bayram namazına çıxmasından oncə verilməsini əmr etmişdir”. (Buxari rəvayət etmiş və Əbu Davud səhih isnadla bu ziyadəni etmişdir: “İbn Omər fitrə zəkatını bayramdan bir və ya iki gün oncə çıxarardı”).\nMusəlman özünün və ailəsinin bayram günü və gecəsi gündəlik qidasından artıq ərzağı olduğu halda özünün və təmin etdiyi müsəlman olan kəslərin zövcəsi, uçaqları adından çıxarmalıdır. Yaxşı olar bacardiqca hər kəs öz adından çıxarsın çünki bu hər kəsin özündən tələb olunur. Ana bətnində olan uşaq üçün fitrə zəkatı çıxarmaq vacıb deyil. Fitrə zəkatını pul şəklində çıxarmaq caiz deyil. Bu Peyğəmbərin (ona, ailəsinə və səhabələrinə Allahın salavatı və salamı olsun) əmrinə və əshabının felinə müxalifdir. Peyğəmbər (ona, ailəsinə və səhabələrinə Allahın salavatı və salamı olsun) demişdir: “kim bizim əməlimizə uyğun olmayan bir əməl edərsə o rədd olunur.” (Müslim rəvayət etmişdir).\nAbdullah ibn Abbasdan (Allah onların hər iksindən razı olsun) gələn hədisdə deyilir: “Peyğəmbər (ona, ailəsinə və səhabələrinə Allahın salavatı və salamı olsun) fitrə zəkatını oruc tutanın pis və boşu — boşuna etdiyi əməllərindən təmizlənməsi və kasıbların doyması üçün fərz etmişdir. Kim onu bayram namazından öncə çıxarsa zəkatdır, kim namazdan sonra çıxarsa sədəqələrdən bir sədəqədir.”( Əbi Davud və ibn Məcə yaxşı isnadla rəvayət etmişlər).\nƏbu Səid Əl- Xudridən (Allah ondan razı olsun) belə rəvayət olunmuşdur: ” Peyğəmbər (ona, ailəsinə və səhabələrinə Allahın salavatı və salamı olsun) zamanı fitrə zəkatını 2,5 kq yeməkdən çıxarardıq. O zaman yeməyimiz buğda, kişmiş, pendir (kəsmik) və xurma idi” (Buxari rəvayət etmişdir).\nFitrə zəkatı səhabələrin etdiyi kimi bayram günündən bir və ya iki gün əvvəl cıxarılır. Abdullah ibn Omərın (Allah onların hər iksindən razı olsun) qulu Nafiidən belə rəvayət olunur: “(fitrə zəkatını) Bayram günündən bir və ya iki gün qabaq çıxarardılar” (Buxari rəvayət etmişdir).\nAbdullah ibn Abbasdan (Allah onların hər iksindən razı olsun) gələn hədisdə deyiliyi kimi “kasıbların doyması” yəni fitrə zəkatı kasıb və fəqirlərə verilir.\nTarix: 24.09.2007 | Oxunma sayı: 1. 425 baxış


“Əlillik qüsur deyil” kitab-albomunun elektron reyestri yaradılacaq\n6 Dekabr 2018 10:49 | 1 056\nBeynəlxalq Əlillər Günü münasibətilə Azərbaycan Dövlət Musiqili Teatrının foyesində Əmək və Əhalinin Sosial Müdafiəsi Nazirliyi tərəfindən nəşr edilən “Əlillik qüsur deyil” kitab-albomunun və əlilliyi olan şəxslərin əl işlərindən ibarət hədiyyələrin təqdimatı keçirilib. SİA-nın verdiyi məlumata görə, tədbirdə dövlət və hökumət rəsmiləri, tanınmış elm, mədəniyyət və incəsənət xadimləri iştirak ediblər.\n“Əlillik qüsur deyil” kitab-albomunda ümummilli lider Heydər Əliyevin fiziki məhdudiyyətli insanlara, onların sosial müdafiəsi və reabilitasiyasına diqqət və qayğısından, əlilliyi olan şəxslərin sosial təminatı, reabilitasiyası və cəmiyyətə inteqrasiyası sahəsində Prezident İlham Əliyevin tapşırığına əsasən atılan addımlardan, Birinci vitse-prezident, Heydər Əliyev Fondunun prezidenti Mehriban Əliyevanın təşəbbüsü ilə bu istiqamətdə həyata keçirilən nəcib və xoşməramlı layihələrdən bəhs olunur. Nəşrdə Heydər Əliyev Fondunun vitse-prezidenti Leyla Əliyevanın sosial xidmət müəssisələrinin sakinlərinə qayğısı, onlarla keçirdiyi görüşlər də əksini tapıb.\nKitab-albomda incəsənətin müxtəlif növləri ilə məşğul olan fiziki məhdudiyyətli 60-a yaxın şəxs barədə məlumatlar və onların yaradıcılıq nümunələri də yer alıb. Nəşrə, həmçinin Azərbaycanda yeni yaradılmış Boccia İdman Federasiyası və bu idman növünə maraq göstərən fiziki məhdudiyyətli insanlar, onların uğurları, ilk inklüziv ƏSA teatrı, onun yaradıcı heyəti, hazırladıqları tamaşalar barədə məlumatlar daxil edilib. 278 səhifəlik kitab-albomdakı mətnlər həm Azərbaycan, həm də ingilis dilində təqdim olunur.\n“Əlillik qüsur deyil” kitab-albomu Əmək və Əhalinin Sosial Müdafiəsi Nazirliyinin nəzdindəki sosial müəssisələrin sakinlərinin yaradıcı fəaliyyətini, onların yaradıcılıq nümunələrini əks etdirən ilk belə nəşrdir. Gələcəkdə bu kitab-albom əsasında əlilliyi olan yaradıcı şəxslərin elektron reyestrinin, eləcə də həmin onlar üçün əl işlərinin satışı portalının yaradılması nəzərdə tutulur.\nTədbir ƏSA Teatrının aktyorlarının ifasında təqdim edilən Moris Metterlinkin “Göy quş” tamaşa-premyerasına baxışla davam edib. 18 aktyorun rol aldığı tamaşada XX əsrin əvvəllərində Belçikada kasıb bir ailənin iki uşağının xoşbəxtlik rəmzi olan Göy quşun axtarışına çıxmasından bəhs edilir. Sonda uşaqlar, onların valideynləri əsl xoşbəxtliyi kənarda deyil, öz evində, öz yurdunda axtarmağın lazım olduğunu anlayırlar. Ümumilikdə, tamaşa nikbinliyi, özünəinam hissini təşviq edir.\nQeyd edək ki, 2016-cı ildə aktyor-rejissor Nihad Qulamzadə tərəfindən yaradılan ƏSA Teatrının aktyor heyəti əsasən əlilliyi olan şəxslərdən ibarətdir. Teatr yarandığı gündən Azərbaycan və dünya ədəbiyyatının şedevr əsərlərini uğurla səhnələşdirir.


Naxçıvan Muxtar Respublikası Dövlət Miqrasiya Xidməti - XƏBƏRLƏR - 14.01.2022.Sabitlik, güclü iqtisadiyyat və inkişaf\n14.01.2022.Sabitlik, güclü iqtisadiyyat və inkişaf\nŞərur rayonunun Çərçiboğan kəndi də hərtərəfli dövlət qayğısı ilə əhatə olunmuşdur. Kənddə geniş quruculuq işləri aparılmış, yol yenidən qurulmuş, ümumtəhsil və uşaq musiqi məktəbləri üçün yeni binalar, kənd və xidmət mərkəzləri, həkim ambulatoriyası tikilmişdir.\n2022-ci ildə ilk məktəb binası Çərçiboğan kəndində istifadəyə verilib\nYanvarın 14-də Çərçiboğan kənd tam orta məktəbinin yeni binası istifadəyə verilmişdir.\nMəlumat verilmişdir ki, zirzəmi ilə birlikdə 3 mərtəbədən ibarət olan 654 şagird yerlik məktəbdə 33 sinif otağı, kimya, biologiya və fizika laboratoriyaları, 3 elektron lövhəli sinif, 2 şahmat sinfi, 2 kompüter otağı, psixoloq və müəllimlər otaqları, hərbi kabinə, STEAM kabinəsi, kitabxana, 3 qarderob və idman zalı yerləşir. Kitabxana fondunda 13 min 396 kitab vardır.\nSTEAM kabinəsi zəruri öyrədici STEAM qurğuları, həmçinin yeni nəşr olunan ədəbiyyat və dərsliklərlə təchiz edilmişdir. Şagirdlər hazırladıqları “Xətt izləyən robot” və “Ağıllı parkinq”layihələrini təqdim etmişlər.\nMüəllim Fəridə Abbasovayaradılan şəraitə görə minnətdarlıq etmişdir.\nMəktəbdə internetə çıxışı olan 51 kompüter və 5 elektron lövhə quraşdırılmışdır ki, bu da tədrisin təşkilində yeni texnologiyalardan səmərəli istifadəyə imkan verir. Ali Məclisin Sədri elektron lövhəli sinifdə Azərbaycan Milli Elmlər Akademiyasının Naxçıvan Bölməsi ilə200-dən artıq təhsil müəssisəsi arasında “Naxçıvan müstəqillik illərində” mövzusunda keçilən interaktiv dərsi izləmişdir.\nŞagirdlərin hərbi-vətənpərvərlik ruhunda tərbiyəsi üçün hərbi kabinədə lazımi şərait yaradılmış, kabinə əyani vəsaitlərlə təmin olunmuşdur. Hərbi kabinəyə baxış zamanı bildirilmişdir ki, məktəbin məzunlarından 1-i Azərbaycan Polis Akademiyasında, 1-i Azərbaycan Dövlət Təhlükəsizlik Xidməti Akademiyasında, 1-i isə Heydər Əliyev adına Hərbi Liseyin II kursunda təhsilini davam etdirir.\nAli Məclisin Sədri hərbi peşənin əhəmiyyətini vurğulamış, gənclərin vətənpərvər ruhda böyüməsinə xüsusi diqqət yetirilməsi barədə tapşırıq vermişdir.\nİdman zalındakı müasir şərait və müxtəlif avadanlıqlar, həyətdə açıq idman qurğularının qoyulması bədən tərbiyəsi dərslərinin yüksək səviyyədə tədrisinə imkan verir. Məktəbdə Futbol, Voleybol və Tennis idman klubları yaradılmışdır.\nŞagirdlərin məntiqi düşünmə qabiliyyətinin formalaşmasında və təfəkkürünün inkişafında şahmat əvəzsiz vasitədir. Muxtar respublikada şahmatın tədrisi də bu baxımdan mühüm əhəmiyyət daşıyır. Məktəbdə şahmat sinfi yaradılmış və lazımi avadanlıqlarla təmin olunmuşdur.\nNaxçıvan Muxtar Respublikasının təhsil naziri Rəhman Məmmədov çıxış edərək demişdir ki, ötən il Şərur rayon Şəhriyar, Qarabürc, Babək rayon Araz, Göynük, Ordubad rayon 1 nömrəli, Nüsnüs, Əndəmic, Dırnıs və Vələver kənd tam orta məktəbləri istifadəyə verilmişdir. Muxtar respublikanın təhsil müəssisələrində sürətli internetə çıxışı olan 5700-dən artıq kompüter və 650-dən çox elektron lövhə vardır. Təhsil işçilərinin maddi rifah halının yaxşılaşdırılması da diqqətdə saxlanılır. Bu tədbirlərin davamı kimi, 2022-ci il yanvarın 1-dən dövlət ümumi təhsil müəssisələrində çalışan, bilik və bacarıqlarının qiymətləndirilməsi aparılmış müəllimlərin, həmin müəssisələrin direktor və direktor müavinlərinin, dövlət peşə təhsili müəssisələrində idarəetmə və təlim fəaliyyəti ilə məşğul olan işçilərin aylıq vəzifə maaşları orta hesabla 20, gənclərin çağırışaqədərki hazırlıq rəhbərlərinin aylıq vəzifə maaşları orta hesabla 40 faiz artırılmış, həmçinin gənclərin çağırışaqədərki hazırlıq rəhbərlərinin hərbi rütbəyə görə aylıq vəzifə maaşlarına əlavələr edilmişdir. Təhsilə göstərilən qayğının nəticəsidir ki, ötən il Naxçıvan Texniki Peşə və Sürücülük Məktəbi publik hüquqi şəxsə çevrilmiş, məktəbəqədər təhsil müəssisələri Təhsil Nazirliyinin tabeliyinə verilmiş, nazirliyin tabeliyində Distant Təhsil Mərkəzi, həmçinin 53 təhsil müəssisəsində STEAM kabinəsi, təhsil müəssisələrində 202 idman klubu yaradılmışdır. Gənc müəllimlərin fəallığını, peşəkar və fərdi inkişaflarını artırmaq məqsədilə “Naxçıvan Gənc Müəllimlər Assosiasiyası” İctimai Birliyi təsis edilmişdir. Aparılan təhsil quruculuğu tədbirlərinin tərkib hissəsi kimi Çərçiboğan kənd tam orta məktəbində də müasir tədris şəraiti yaradılmışdır. Rəhman Məmmədov göstərilən hərtərəfli diqqət və qayğıya görə muxtar respublikanın təhsil işçiləri adından minnətdarlıq etmişdir.\nMəktəbin gənc müəllimi Aygül Kərimova minnətdarlıq edərək demişdir: “Ali Məclis Sədrinin qayğısı ilə kəndimizdə geniş quruculuq işləri aparılıb. Quruculuq ünvanlarından biri də Çərçiboğan kənd tam orta məktəbidir. Məktəbimizdə müasir tədris şəraiti yaradılmışdır. Bu gün müasirtipli məktəb binasının istifadəyə verilməsi bütün müəllim, şagird və valideynlər üçün böyük hədiyyədir. Ümummilli lider Heydər Əliyev deyirdi ki “Mənim əsərlərim şeir deyil, roman deyil, elmi kitab deyil, musiqi əsəri deyildir. Mənim əsərim xalqım üçün qurduğum, yaratdığım binalar, saraylar, universitet və məktəb binalarıdır, yollardır, körpülərdir, su hövzələri, su kəmərləridir”. Ali Məclis Sədrinin də əsəri böyük zəhmət hesabına qurub-yaradılan müasir Naxçıvandır. Naxçıvanımız tarixin heç bir dövründə bugünkü qədər gözəl və abad olmamışdır. Bu gün məktəblərimizdə ulu öndər Heydər Əliyev yoluna sadiq sağlam gənclik yetişir. Muxtar respublika gəncliyi yaradılan şəraitə görə dövlətimizə minnətdardır. Bizim də borcumuz yaradılanları qorumaq, onlardan səmərəli istifadə etməkdir”. Aygül Kərimova məktəbin pedaqoji kollektivi adından Ali Məclisin Sədrini doğum günü münasibətilə təbrik etmişdir.\nNaxçıvan Muxtar Respublikası Ali Məclisinin Sədri Vasif Talıbov Çərçiboğan kənd tam orta məktəbinin tədrisin müasir tələbləri səviyyəsində qurularaq istifadəyə verilməsi münasibətilə kollektivi təbrik etmiş, ümummilli liderimiz Heydər Əliyevin “Bizim təhsil sistemimiz müstəqil Azərbaycanın gələcək inkişafını təmin etməlidir” fikrini xatırladaraq demişdir: Azərbaycan 30 ildən artıqdır, müstəqil ölkə kimi yaşayır. Müstəqilliyimizin qorunub yaşadılması üçün ölkəmizdə vətənpərvər və təhsilli gənclər yetişdirilməlidir. Bu iş isə məktəblərdə həyata keçirilir. İstifadəyə verilən Çərçiboğan kənd tam orta məktəbi müasir tədrisin tələbləri səviyyəsində qurulub.\nAli Məclisin Sədri demişdir: Bu gün yetişən gənclik XXI əsrdə yaşayır. XXI əsr isə yeni texnologiyalar əsridir. Məktəbdə kompüter sinfi, STEAM otağı, laboratoriyalar, kitabxana və başqa müasir tədris avadanlıqları istifadəyə verilir ki, gənclərimiz özlərini XXI əsrin gəncləri kimi hazırlaya bilsinlər. Müəllimlərin vəzifəsi isə vətəninə, xalqına sədaqətli, vətənpərvər gənclər yetişdirməkdən ibarətdir. Bütün bunlar həyata keçirildiyi zaman ölkəmizin müstəqilliyi də uzunömürlü olacaq, Azərbaycan inkişaf etmiş ölkələr sırasında öz yerini qoruyub saxlayacaq.\nAli Məclisin Sədri müdriklərin “Bir ölkənin gələcəyini bilmək istəyirsənsə, onun gəncliyinə nəzər sal” fikrini diqqətə çatdıraraq demişdir ki, gənclərimizin hazırlanması üçün, ilk növbədə, məktəb və müəllimlər üçün şərait yaradılmalıdır. Çərçiboğan kənd tam orta məktəbindəki şərait imkan verəcəkdir ki, qarşıda duran bu vəzifələr layiqincə yerinə yetirilsin, təhsilli, vətənpərvər gənclər yetişdirilsin. Məktəbin nailiyyətləri onu deməyə əsas verir ki, məktəbdə yaxşı kollektiv formalaşıb. Məktəbin lazımi şəraiti olmadığı vaxtlarda kollektiv işinə məsuliyyətlə yanaşaraq nailiyyətlər qazanıb. Son 5 ildə məktəbin nailiyyətləri 50 faizdən yuxarıdır.\nAli Məclisin Sədri nailiyyətlərə görə kollektivə təşəkkür etmiş, tədrisdə uğurlar arzulamışdır.\nBinanın həyətində bufet və qazanxana tikilmiş, açıq idman qurğuları quraşdırılmış, yaşıllıqlar salınmış, stadion təmir edilmişdir.\nÇərçiboğan kənd Uşaq Musiqi Məktəbi yeni binada fəaliyyət göstərəcək\nYanvarın 14-də Çərçiboğan kənd Uşaq Musiqi Məktəbinin yeni binası istifadəyə verilmişdir.\nMəlumat verilmişdir ki, 1983-cü ildən fəaliyyət göstərən Çərçiboğan kənd Uşaq Musiqi Məktəbində fortepiano, tar, kamança, nağara, qanun, balaban, qarmon və truba olmaqla, 8 ixtisas üzrə 140 şagirdin təhsili ilə 21 müəllim məşğul olur. 2021-2022-ci tədris ilində məktəbə 29 şagird qəbul olunmuşdur. Təhsil müəssisəsində Xor kollektivi, Nəfəsli alətlər, Xalq çalğı alətləri, Nağaraçalanlar ansamblları və uşaqlardan ibarət həvəskar Yallı qrupu fəaliyyət göstərir.\nÇərçiboğan kənd Uşaq Musiqi Məktəbinin müəllimi Pərvin İsmayılov minnətdarlıq edərək demişdir: “Muxtar respublikada digər sahələrdə olduğu kimi, mədəniyyətin inkişafına da daim diqqət və qayğı göstərilir, bu istiqamətdə ardıcıl tədbirlər həyata keçirilir. Şəhər, qəsəbə və kəndlərdə müasir mədəniyyət ocaqlarının, o cümlədən musiqi məktəblərinin tikilib istifadəyə verilməsi bunun ən parlaq nümunəsidir. Yeniyetmə və gənclərin istedadlarının və yaradıcılıq potensiallarının üzə çıxarılmasında uşaq musiqi məktəblərinin rolu böyükdür. Çərçiboğan kənd Uşaq Musiqi Məktəbi üçün müasir binanın inşa olunması kollektivimizin sevincinə səbəb olmuşdur. Məktəbdə yaradılan şərait dərslərin yüksək səviyyədə tədrisinə, qarşıya qoyulan vəzifələrin uğurla yerinə yetirilməsinə imkan verəcəkdir. Əmin edirik ki, kollektivimiz göstərilən diqqət və qayğıdan ruhlanaraq gənc musiqiçi kadrların yetişdirilməsi üçün səylə çalışacaq, yaradılan şəraitdən səmərəli istifadə etməklə üzərlərinə düşən vəzifələri daha məsuliyyətlə yerinə yetirəcəklər”.\nNaxçıvan Muxtar Respublikası Ali Məclisinin Sədri Vasif Talıbov musiqi məktəbinin istifadəyə verilməsi münasibətilə kollektivi təbrik edərək demişdir: Muxtar respublikada 26 uşaq musiqi, incəsənət və bədii sənətkarlıq məktəbi vardır. Bunlardan 22-si müasir şəraiti olan yeni binalarla təmin olunub. Hazırda muxtar respublikanın musiqi məktəblərində 4700-dən artıq şagird təhsil alır. Bu musiqi məktəbi də 1983-cü ildən fəaliyyət göstərir. Ötən dövrdə məktəbin nailiyyətləri olub, nəfəsli alətlər və uşaq yallı ansamblları muxtar respublikanın bir çox tədbirlərində iştirak edib. Məktəbdə 8 ixtisas tədris olunur və hər ixtisas üzrə müəllimlər formalaşıb. Bu da imkan verir ki, məktəbdə təhsil alan gənclərimiz milli musiqimizi yaşada bilsinlər.\nAli Məclisin Sədri demişdir: Məktəbdə milli musiqi ilə yanaşı, dünyəvi musiqi də öyrədilməlidir. Ona görə də məktəbdə yeni ixtisasların açılmasına, Avropa musiqi alətlərinin tədrisinə diqqət yetirilməlidir. Bu gün muxtar respublikamızda bir sıra orkestrlər və ansambllar fəaliyyət göstərir. Həmin musiqi kollektivlərinin repertuarlarında milli musiqimizlə bərabər, dünya musiqi nümunələri də vardır. Musiqi təhsili gərək pilləli olsun, musiqi məktəblərində oxuyan gənclər daha sonra orta ixtisas və ali təhsil alsınlar. Muxtar respublikada hər üç təhsil pilləsi üzrə imkanlar vardır. Uşaq musiqi məktəbləri, Musiqi Kolleci və Naxçıvan Dövlət Universitetinin İncəsənət fakültəsi fəaliyyət göstərir. Ötən il Ali Məclis Sədrinin Sərəncamı ilə Musiqi Kolleci Naxçıvan Dövlət Universitetinin tabeliyinə verilmişdir. Artıq təhsil ardıcıllığı təmin olunmuşdur. Kolleci yaxşı qiymətlərlə başa vurmuş tələbələr imtahansız İncəsənət fakültəsinə qəbul olunurlar. Qarşıda duran əsas vəzifə uşaq musiqi məktəblərində tədrisin səviyyəsini yüksəltmək və musiqi təhsili sahəsində ardıcıllığı təmin etməkdir.\n“Musiqi duyumu istedad tələb edir. Hər yaxşı oxuyan musiqiçi ola bilməz”, – deyən Ali Məclisin Sədri bildirmişdir ki, musiqi duyumu olan gənclər seçilməli, onlarla xüsusi məşğul olunmalı, müəllimlər vəzifələrini layiqincə yerinə yetirməlidirlər.\nAli Məclisin Sədri kollektivə fəaliyyətində uğurlar arzulamışdır.\nYanvarın 14-də Çərçiboğan kənd mərkəzi istifadəyə verilmişdir.\nMəlumat verilmişdir ki, 2 mərtəbəli kənd mərkəzində inzibati ərazi dairəsi üzrə nümayəndəlik, bələdiyyə, rabitə evi, polis sahə və baytarlıq məntəqələri, kitabxana, Yeni Azərbaycan Partiyası ərazi ilk təşkilatı, arxiv, statistika otağı, klub, 38 yerlik zal və qazanxana yerləşir. Kitabxana fondunda 6141 kitab vardır. Rabitə evində 672 nömrə tutumlu yeni nəsil ATS quraşdırılmışdır. Hazırda kənddə 255 internet istifadəçisi vardır.\nYeni Azərbaycan Partiyası ərazi ilk təşkilatının 339 üzvü vardır ki, onlardan da 78-i gənc, 61-i isə qadındır. Ərazi ilk təşkilatının sədri Minayə Nəbiyeva partiya üzvləri və kənd ictimaiyyəti adından minnətdarlıq edərək demişdir: Bu gün Çərçiboğan kəndində əhalinin rahatlığına xidmət edəcək yeni sosial obyektlər istifadəyə verilir. Bütün bunlar isə hakim partiya olan Yeni Azərbaycan Partiyasının fəaliyyəti nəticəsində mümkün olmuşdur. Belə ki, partiyamızın qurucusu ümummilli liderimiz Heydər Əliyev demişdir: “Mən həyatımda üç şeyə arxalanmışam: Yaradanıma, xalqıma və zəhmətimə”. Həqiqətən də, ümummilli liderimiz bütün həyatı boyu Yaradanına inanaraq zəhməti ilə xalqına xidmət etmişdir. Uzun müddətdir ki, şahidi oluruq ki, Siz Heydər Əliyev ideologiyasını davam etdirirsiniz. İllərdir, yorulmadan xalqınıza xidmət edirsiniz. Həm xalqınıza bağlılığınızdan dolayı, həm də kəndimizə bəxş etdiyiniz bu sevinc hissinə görə partiya təşkilatımız adından Sizə dərin minnətdarlığımızı bildirirəm.\nBildirilmişdir ki, Çərçiboğan kəndində baytarlıq xidmətinin təşkilinə xüsusi diqqət yetirilir, mütəmadi olaraq baytarlıq müşahidələri aparılır, dezinfeksiya və dezinseksiya tədbirləri görülür.\nSonra iclas zalında sakinlərlə görüş olmuşdur.\nNaxçıvan Muxtar Respublikası Ali Məclisinin Sədri Vasif Talıbov Çərçiboğan kəndinin abad yaşayış məntəqələri sırasına qoşulması münasibətilə sakinləri təbrik edərək demişdir: Bu gün Çərçiboğan kəndində yaradılan şərait bir kəndin timsalında ölkəmizdəki dövlət-xalq birliyinin göstəricisidir. Dövlətin insanlara göstərdiyi qayğının nümunəsidir. Eyni zamanda görülən işlər sakinlərin rahat yaşamasına hesablanmışdır. Əgər kənddə şərait varsa, insanların rahatlığı təmin olunubsa, onların işləməsi, fəaliyyət göstərməsi üçün lazımi şərait varsa, o kənddə inkişaf olacaq, məskunlaşma artacaqdır. Həyata keçirilən tədbirlər imkan verəcək ki, kənd bundan sonra da inkişaf etsin, daha da abadlaşsın, torpaqlar əkilsin, insanların yaşayış şəraiti daha da yaxşılaşsın. Əgər bir ölkədə sabitlik varsa, o ölkə inkişaf edəcəkdir, orada insanlar rahat yaşayacaq, insanların rifah halı yaxşılaşacaqdır. Azərbaycan 30 ildir, müstəqil yaşayaraq inkişaf etmiş dünya dövlətləri sırasında öz layiqli yerini tutmuşdur. Bütün bunlara dövlət-xalq birliyi və ulu öndər Heydər Əliyev siyasi xəttinə sədaqət nəticəsində nail olunub. Ümummilli liderimiz Heydər Əliyev yolunun bəhrəsi də yaradılan bu şəraitdir.\nKənd ağsaqqalı İbrahim İbrahimov sakinlər adından minnətdarlıq edərək demişdir: “Ali Məclis Sədrinin gəlişi muxtar respublikanın hər yerində olduğu kimi, bizim kəndimizdə də böyük sevinc və ruh yüksəkliyi ilə qarşılanır. Muxtar respublikanın hər yerində quruculuq işləri sürətlə aparılır və qədim diyar günü-gündən gözəlləşir. Naxçıvanın hər yerində yenitipli məktəb binalarının salınması gənc nəslin elmli, savadlı olmasına və dünyagörüşünün formalaşmasına böyük təsir edir. Bu gün bizim də kəndimizdə müasir tələblərə cavab verən məktəb binasının, kənd və xidmət mərkəzlərinin, musiqi məktəbinin, həkim ambulatoriyasının və yeni çəkilmiş yolun istifadəyə verilməsi kənd sakinləri arasında böyük sevinclə qarşılanır. Əvvəlcə rayona gedib-gəlmək çətin idi. Kənd sakinləri çox əziyyət çəkirdi. İndi isə yollarımız abadlaşmış, kəndin küçələri asfalt döşəmə ilə örtülmüş, telefon, internet, qaz və elektrik xətləri yenilənmişdir. Bir sözlə, kəndimiz öz simasını tamamilə dəyişərək şəhər görkəmi almışdır. Çərçiboğan kəndinin insanları çox zəhmətkeş, torpağa bağlıdırlar. Sakinlər əkinçilik, maldarlıq və arıçılıqla məşğul olurlar. Əldə etdikləri məhsulları həm bazara, həm də keçirilən festival və yarmarkalara çıxararaq yaxşı qazanc əldə edirlər. Biz də söz veririk ki, bundan sonra da təsərrüfatlarımızı genişləndirəcək, torpaqlarımızı əkib-becərəcək, kənd təsərrüfatının inkişaf etdirilməsində əlimizdən gələni əsirgəməyəcəyik. Söz veririk ki, qurulub-yaradılanları göz bəbəyimiz kimi qoruyacaq və gələcək nəsillərə ötürəcəyik”. İbrahim İbrahimov Ali Məclisin Sədrini doğum günü münasibətilə rayon sakinləri adından təbrik etmişdir.\nÇərçiboğan kənd avtomobil yolu yenidən qurulub\nSakinlərin rahatlığına xidmət edən quruculuq tədbirləri çərçivəsində abadlaşan Çərçiboğan kəndinin avtomobil yolu da yenidən qurulmuşdur.\nYanvarın 14-də Naxçıvan Muxtar Respublikası Ali Məclisinin Sədri Vasif Talıbov yolda yaradılan şəraitlə tanış olmuşdur.\nBildirilmişdir ki, ümumi uzunluğu 15,8 kilometr olan yola asfalt örtük salınmış, 5,8 kilometr kənddaxili yollara qum-çınqıl qatı verilmiş, yolun üzərində 3,4 kilometr beton su kanalı çəkilmiş, 53 metal boru, 13 beton su keçidi qoyulmuşdur.\nYanvarın 14-də Çərçiboğan kəndində həkim ambulatoriyası istifadəyə verilmişdir.\nMəlumat verilmişdir ki, ikimərtəbəli həkim ambulatoriyası 14 otaqdan ibarətdir. Burada baş həkim, stomatoloq, palata, mama-ginekoloq və doğuş, manipulyasiya, fizioterapiya, peyvənd, laboratoriya, qeydiyyat, aptek, feldşer, tibb bacısı, texniki işçilər və qazanxana üçün otaqlar vardır. Tibb ocağı stomatoloji qurğu, doğuş masası, quruducu şkaf, peyvənd və təcili yardım çantaları, mikroskop, sentrifuqa, hemometr, qlükometr, tərəzi, boyölçən, soyuducu və digər tibbi avadanlıqlar, fizioterapevtik kabinə elektroterapiya və ultrasəslə müalicə aparatı, ultrayüksəktezlikli cərəyanla müalicə aparatı, parafinəritmə qazanı, solyuks lampası ilə təmin edilmişdir.\nAmbulatoriyanın baş həkimi Həsən Həsənli kənddə tibbi xidmətin təşkili üçün yaradılan hərtərəfli şəraitə görə Ali Məclisin Sədrinə minnətdarlıq edərək demişdir: “Mən Naxçıvan Dövlət Universitetinin Tibb fakültəsini bitirmişəm. Bu gün bu məsuliyyətli işin layiqincə öhdəsindən gələcəyimizə və kənd əhalisinin sağlamlığının qeydinə qalacağımıza söz veririk. Bir gənc həkim olaraq bunu da qeyd etməliyəm ki, bu gün muxtar respublikada mənim kimi gənc məzunlar müraciət etdikləri müəssisələrdə asanlıqla işlə təmin oluna bilirlərsə, bu, Ali Məclis Sədrinin gənclərə göstərdiyi qayğının və etimadın göstəricisidir”.\nAli Məclisin Sədri sakinlərin, xüsusilə uşaqların sağlamlığına və peşə hazırlığına diqqət yetirilməsi barədə tapşırıqlar vermişdir.\nÇərçiboğanda yeni xidmət mərkəzi fəaliyyətə başlayıb\nÇərçiboğan kəndində əhalinin rahatlığının təmin olunması istiqamətində görülən kompleks tədbirlər çərçivəsində yeni xidmət mərkəzi də tikilmişdir.\nMəlumat verilmişdir ki, mərkəzdə bərbərxana, qadın gözəllik salonu, ət satışı yeri, dərzi, ərzaq, sənaye və təsərrüfat malları mağazaları və 3 anbar vardır. Burada xidmətin təşkili üçün nümunəvi şərait yaradılmış, 9 nəfər işlə təmin olunmuşdur.\nAli Məclisin Sədri xidmət mərkəzində ailə təsərrüfatı məhsullarının satışına, yerli məhsullara üstünlük verilməsi barədə tapşırıqlar vermişdir.\nÇərçiboğan kəndində yeni sosial obyektlər tikilərkən bir sıra abadlıq işləri də görülmüşdür. Kənddə 1130 metr fiber-optik, 5100 metr yeraltı kabel, 10 kilometrdən artıq hava rabitə xətti çəkilmişdir. Həmçinin elektrik təsərrüfatı tamamilə yenilənmiş, 52 ağac dayaq basdırılmış, 9400 metr məsafədə məftil naqillər müxtəlif en kəsikli kabel xətti ilə, 5400 metr yararsız məftil naqillər yenisi ilə əvəz edilmiş, 3 transformator yarımstansiyasında cari, 10 transformator yarımstansiyasında əsaslı təmir işləri aparılmışdır. Bundan başqa, 620 poqonometr polietilen borularla yeni tikililərə qaz xətti çəkilmiş, 15 min 941 poqonometr qaz xəttində dəmir borularla təmir-bərpa işləri görülmüşdür. Eyni zamanda kənddə mövcud içməli su xəttinin 550 metrlik hissəsində təmir-bərpa işləri aparılmış, 150 metr yeni içməli su xətti çəkilmiş, 4,7 kilometr arxlarda lildən təmizləmə işləri görülmüş, kanal üzərində yeni subölüşdürücü qapı quraşdırılmışdır.


Azərbaycan neftinin qiymətləri: həftənin yekunları\nSiyasət 15 May 2006 12:51 (UTC+04:00)\nMayın 8-12-si həftəsində Gürcüstanın Supsa və Batumi limanlarından satılan bir barel AZERI LT CIF neftinin qiyməti $70,06 təşkil edib ki, bu da əvvəlki həftədə olan qiymətdə nisbətən $1,15 azdır.\nTrend in məlumatına görə, ötən həftə AZERI LT CIF neftinin bir barelinin maksimal qiyməti $72,02, minimal qiyməti isə $69,59 olub.\nMayın 1-5-i həftəsində Azərbaycanın Novorossiysk limanından satdığı URAL neftinin bir barelinin maksimal qiyməti $64,33 təşkil edib ki, bu da bundan əvvəlki həftəyə nisbətən $0,84 azdır. Ötən həftə URAL neftinin bir barelinin maksimal qiyməti $66,72, minimal qiyməti isə $69,81təşkil edib.\nBrent (DTD) neftinin etalon sortunun qiyməti ötən həftə $70,45 təşkil edib ki, bu da bundan əvvəlki həftə orta qiymətdən $2,31azdır. Ötən həftə Brent neftinin maksimal qiyməti $66,45, minimal qiyməti isə $ 61,67 təşkil edib.\nAzeri Light növlü neftlə dolu ilk Azərbaycan tankeri Türkiyənin Ceyhan limanında mayın28-iyunun 3-ü arasında yüklənəcək. Partiyanın həcmi 80 min ton təşkil edir. Hazırda Ceyhandan neftin yüklənməsi üzrə iyun qrafiki tərtib edilir. İyunda bir neçə tankerin yüklənəcəyi ehtimal edilir. 2005-ci ilin mayından 2006-cı ilin mayına kimi BTC neft kəmərinə 1 mln. 083 min ton (8,072 mln. barel) neft vurulub. BTC-nın neftlə doldurulması üçün 10 mln. barel yanacaq lazımdır.


Dini hekayə (1) » Qadınla.Com - Qadınlar Birİncidir!\nTarix: 13-04-2015, 18:30\nGöndərdiyin bu nemətlər üçün sənə şükürlər olsun!” – deyə dua etdi. Bu vaxt ağacın arxasından ona tamaşa edən qonşusu səsləndi: "Allah yoxdur, qadın, Allah yoxdur! O gördüyün şeyləri də sənə mən aldım!”. Yaşlı qadın heç halını pozmadı və bu ibrətli sözləri dedi: "Uca Allahım! Sənə nə qədər şükür etsəm, yenə azdır. Həm bu nemətləri mənə göndərmisən, həm də xərcini şeytana ödətmisən”... loading... 20\nAlkaha qurban olum e\n17 dekabr 2015 10:04\noxumusam bu hekayeni gozel ibretamiz hekayedi\n14 aprel 2015 12:31\nAllah Teala bizi seytan xisletli insanlardan uzaq,elesin amin.\n13 aprel 2015 23:32\ncox sukur Rebbimin boyluyune cox sukur onun hikmetine cox sukur\n13 aprel 2015 23:30\nBu hekayəni oxumuşam,maraqlı,ibrətli hekayədi,dərk edənlər üçün))Hər zaman Rəbbimizə şükür edənlərdən olaq.\nMaraqli idi cox sagol xbre gore\n13 aprel 2015 22:04\nmaraqli idi ellerine sagliq,o weytan ruhlu qadinada ALLAH ona aldrib cox gozel menali hekaye idi,\n13 aprel 2015 21:05\nSaf qelbli olmaq da Allahin vergisidi. Doğurdur, ürəyi təmiz, qəlbi saf olmaq kimsəyə pislik arzulamamaq daha savabdır, nəinki başına özünü mələk kimi göstərib namaz qılıb ürəyində başqalarına min bir pislik arzulamaq...Kənardan baxanları aldatmaq olar, necə olsa qəlbin çirkabını görən yoxdur, ancaq Allah görən və biləndir,ondan şeytana uymuş qəlbini gizlədə bilməzsən...Allah hər kəsə gözəl ürəkli, xoş niyyətli olmağı nəsib etsin, İnşAllah...\nMin wukur her wey ucun tewekkur edirem her wey ucun Rebbime bele insan libasina girmiw weytanlar coxdu\n13 aprel 2015 20:34\nYəqin ki həmin qonşu,arvadın bu son sözlərindən sonra ibrət alar,bir daha elə mənasız sözləri dilinə almaz...\nİlk dəfədir oxudum cox gozəl cavab verib\n13 aprel 2015 20:00\ngozel hekayedi heqiqeten qadin ela cavab verib. men qonsu qadinin Allah haqqinda dediklerini oxuyanda pis oldum agzimiza yarasmayacaq sozdu. ama burda oxumaq mecburiyyetindeydik her kecen gunumuze sukur etmeleiyik ki Allah sesimizi esitsin bizi bele pis seytan emelli qadinlardan insanlardan qorusun 13 aprel 2015 19:51\nBu hekayəni oxumuşam , Allaha həmişə verdiklərinə görə şükr etmək lazımdır və Allahın varlığı onun yaratdıqları ilə göz önündədir..\n13 aprel 2015 19:35\nesitmisem bu hekayeni,qadinin cavabi cox ela olub\n13 aprel 2015 19:24\nAllah şeytanın şerinden qorusun bizi .o sözü deyen adam çoxdur. Onlar kafirdiler\n13 aprel 2015 19:16\nNece yerinde cavab verib qadin,Allah var qurban olum onun varligina\n13 aprel 2015 19:10\nAllah weytana lenet etsin\n13 aprel 2015 19:05\nÇox ibretamiz hekayedi en cox da sonuncu cumle cox menaliydi.Heqiqetende qonsusu seytandi\n13 aprel 2015 18:59\nlenet seytana....qadin duz edib.yaxsi bilib cavab edibbu xeber tekrardi.kohne xeberleri oxuyyanda bunu gormusdum.sedo adli qiz yyazmisdi\n13 aprel 2015 18:54\nDogrudanda seytan imiw o qonwu\n13 aprel 2015 18:49


Röyadan Aygün haqda gözlənilməz sözlər: "O, əfsanədir..." - xanimlar ucun qadin xeberleri\nƏməkdar artist Röya Ayxan xalq artisti Aygün Kazımovanın bir müddət əvvəl paylaşdığı arxiv video haqda danışıb.\nAxşam.az xəbər verir ki, Röya Aygünün bunu barışıq üçün etdiyinə inanmadığını bildirib:\n"O jest deyil. Jest odur ki, mən "Altın kelebek" alanda şəklimi paylaşardı. Deyərdi ki, təbrik edirəm. Onda gedib onun əlindən öpərdim. Amma o, belə paylaşım etməz".\nSənətçi xalq artisti ilə küsülü olsa da, onun haqda xoş sözlər deyib:\n"O, əfsanədir. O, çevrilişdir. O, gözəl xanımdır. O, əsl şou qadınıdır. Amma mən oxuyanda, o ağlayırdı".\nQeyd edək ki, R.Ayxan bunları "Baku.ws"ın canlı yayımında vurğulayıb.\nXatırladaq ki, Aygün Kazımova bir müddət əvvəl müəllimi, bəstəkar Vaqif Gərayzadəni ad günü münasibətilə təbrik edən maraqlı video yayımlayıb.\n2002-ci ildə Heydər Əliyev Sarayında keçirilən "Gələrsiz-görərsiz" konsertindən olan videoda Kazımovanın küsülü olduğu bir çox məşhurlar - əməkdar artist Tünzalə Ağayeva, Röya Ayxan, müğənnilər Samir Bağırov, Natavan Həbibi, Elnarə Xəlilova və aparıcı Kamran Həsənli də yer alıb.\nXəbərlər Baxılıb: 1269 Tarix: 14 aprel 2018\nsonxeber.az sonxeberler.az reseptler aksessuarlar sade makiyaj sekilleri atalar sozleri ve meseller süfrə mədəniyyəti qarindaki yaglari eritmek azad qadin kosmetika arıxlamaq ücün nə etmeli 26 yaşım mart ayı mayalanma